title: Kursu

text: Kansantalo oli runsaassa käytössä 1970-luvulle asti, mutta sitten toiminta hieman hiipui. Kylätoimikunta perustettiin 1980-luvulla. Kylätalo oli vuokralla Kursun alueen kyläyhdistyksellä noin 10 vuotta, vuoteen 2002 saakka. Kursun alueen kyläyhdistys järjesti Kylätalolla runsaasti erilaisia tapahtumia sekä tansseja.


title: Kursu

text: 2008 perustettiin Kursuun uusi kyläyhdistys entisen tilalle, ja sen nimeksi tuli Kursun kyläseura ry. Kursun kyläseura osti Kylätalon Kursun Työväen- Ja Pienviljelijäin yhdistys ry:ltä vuonna 2008.


title: Kursu

text: Kyläseura on pitänyt talolla kesäisin kirpputoreja, kahvilaa, tansseja sekä erilaisia tapahtumia.


title: Kris Kross

text: Kris Kross oli yhdysvaltalainen rap-duo, jonka muodostivat Chris ”Mac Daddy” Kelly ja Chris ”Daddy Mac” Smith. Se nousi maineeseen vuonna 1992, kun Kelly ja Smith olivat 13-vuotiaita. Tuottaja Jermaine Dupri löysi duon ostoskeskuksesta ja taitavan markkinoinnin tukemana duo menestyi maailmalla. Kappale ”Jump” oli kahdeksan viikkoa listaykkösenä, ja albumia "Totally Krossed Out" myytiin yli neljä miljoonaa kappaletta.


title: Kris Kross

text: Seuraavalla albumilla, "Da Bomb", pojilla oli ollut äänenmurros eikä uuden karheamman imagon luominen onnistunut kovin hyvin. Yhtye piti taukoa ja kolmas albumi, vuoden 1996 "Young, Rich and Dangerous", menestyi jälleen paremmin, ja siitä irrotettua rap-balladia ”Tonite’s tha Night” myytiin kultalevyyn oikeuttava määrä.


title: Kris Kross

text: Yhtyeen jäsenet tekivät soolouraa, mutta esiintyivät jälleen yhdessä helmikuussa 2013 Jermaine Duprin yhtiön So So Defin 20-vuotisjuhlassa. Duon toinen jäsen Chris Kelly kuoli saman vuoden toukokuussa 34-vuotiaana huumeiden yliannostukseen.


title: Oulun Eteläisen korkeakoulukeskus

text: Oulun Eteläisen korkeakoulukeskus on yhteistyöverkosto, joka kokoaa yhteen Pohjois-Pohjanmaan eteläosan koulutus-, tutkimus- ja kehittämistoimintaa. Toiminnassa ovat mukana ammatillisen koulutuksen järjestäjät, ammattikorkeakoulut, kesäyliopisto ja Oulun yliopiston alueyksikkö Oulun Eteläisen instituutti.


title: Oulun Eteläisen korkeakoulukeskus

text: Korkeakoulukeskus kehittää koulutus-, tutkimus- ja kehittämisympäristöjen toimintaa ja rakentaa eri toimialoille yliopistojen, ammattikorkeakoulujen ja toisen asteen oppilaitosten yhteistä henkilöiden, toimitilojen ja tutkimuksen infrastruktuuria.


title: Oulun Eteläisen korkeakoulukeskus

text: Korkeakoulukeskuksen toiminnassa ovat mukana:


title: Trimetyyliglysiini

text: Trimetyyliglysiini eli betaiini (CHNO) on aminohappo ja koliinin aineenvaihduntatuote. Se esiintyy kahtaisionina ja luetaan kuuluvaksi kvaternäärisiin ammoniumyhdisteisiin. Useita rakenteeltaan trimetyyliglysiiniä muistuttavia yhdisteitä kutsutaan betaiineiksi.


title: Trimetyyliglysiini

text: Eliöt tuottavat trimetyyliglysiiniä koliinista. Eläimillä tämä tapahtuu maksassa. Maksan koliinidehydrogenaasi hapettaa koliinin ensin betaiinialdehydiksi, jonka betaiinialdehydidehydrogenaasientsyymi hapettaa trimetyyliglysiiniksi. Trimetyyliglysiini toimii metyyliryhmän luovuttajana useissa metylaatioreaktioissa. Yksi niistä on homokysteiinin muuntaminen metioniiniksi, missä reaktiossa trimetyyliglysiini tai metyylitetrahydrofolaatti luovuttavat metyyliryhmän.


title: Trimetyyliglysiini

text: Ensimmäisen kerran trimetyyliglysiini eristettiin sokerijuurikkaasta ("Beta vulgaris"), jonka tieteellisestä nimestä on nimi betaiini peräisin. Nykyäänkin trimetyyliglysiiniä eristetään sokeriruo'osta valmistetusta melassista kromatografisesti käytetään ioninvaihtokromatografiaa. Kromatografialla saatua rikastettua trimetyyliglysiiniä käytetään eläinten rehussa ja lääketieteessä.


title: Salmelainen

text: Salmelainen on suomalainen sukunimi:


title: Paul Salminen

text: Paul Benjamin Salminen (11. lokakuuta 1887 Pietari – 22. joulukuuta 1949 Helsinki) oli suomalainen kanneltaja ja kanteleensoiton edistäjä. Hän työskenteli myös pasuunansoittajana muun muassa Pietarin hoviorkesterissa, sittemmin Radio-orkesterissa ja Helsingin kaupunginorkesterissa.


title: Paul Salminen

text: Salmisen isä oli inkeriläinen ja äiti suomalainen. Hän asui Venäjällä vuoteen 1919 saakka. Suomessa hän toimi Sivistysjärjestöjen kansankonservatorion kanteleensoiton opettajana 1923–1949 ja suunnitteli niin sanotun suurkanteleen. Hän julkaisi myös noin 150 kantelesovitusta, joista tunnetuin on "Konevitsan kirkonkellot".


title: Baseballin Euroopan-mestaruuskilpailut 2003

text: Baseballin Euroopan-mestaruuskilpailut käytiin Alankomaissa 11. – 19. heinäkuuta 2003. Mestaruuden voitti Alankomaat. Ateenan olympialaisiin valmistautuva Kreikan joukkue otti hopeaa ja pronssiottelussa Espanja voitti Ruotsin, joka pudotti Italian mitalipelien ulkopuolelle. Italia oli aikaisemmin vain kerran jäänyt mitalitta osallistuessaan Euroopan-mestaruuskilpailuihin. Tämä tapahtui toisissa kisoissa vuonna 1955.


text:
sijoista 9-12.
Alkulohkoissa pelatut keskinäiset ottelut laskettiin mukaan loppusarjan taulukkoon.


text:
Euroopan mestari 2003
18. mestaruus


title: Kerttu Saalasti -säätiö

text: Kerttu Saalasti -säätiö tukee Oulun Eteläisen alueen elinkeinoelämän kilpailukykyä ja sen yliopistollista tutkimus- ja koulutustoimintaa. Säätiö on perustettu 29. toukokuuta 2000. Säätiö on saanut nimensä Oulun yliopiston perustamiseen olennaisesti vaikuttaneelta, silloiselta opetusministeriltä Kerttu Saalastilta, joka oli presidentti Kyösti Kallion tytär. Säätiön kotipaikka on Nivala, presidentti Kallion kotikunta. Säätiö jakaa apurahoja alueen yliopisto-opiskelijoille ja tutkijoille.


title: Kerttu Saalasti -säätiö

text: Säätiön taustalla ovat alueen kunnat ja koulutusorganisaatiot. Sen hallinnosta vastaa 16-jäseninen hallitus, joka päättää apurahojen jakamisesta. Se voi myös tehdä ehdotuksia Oulun Eteläisen instituutin toiminnan päämääristä ja toimintatavoista sekä painopisteistä.


title: Karsinnat Baseballin Euroopan-mestaruuskilpailuihin 2007

text: Kesällä 2006 karsittiin Venäjällä ja Belgiassa joukkueita vuoden vuoden 2007 Euroopan-mestaruus kilpailuun. Kummassakin ryhmässä pelasi kahdeksan joukkuetta, jotka jaettiin kahteen lohkoon.


text: 25. - 29. heinäkuuta Venäjällä.


text: sijoista 5-8


text: Alkusarjassa pelattu keskinäinen ottelu laskettu mukaan loppusarjan taulukkoon.


text: 1. - 5. elokuuta Belgiassa.


title: Baseballin Euroopan-mestaruuskilpailujen B-sarja 1986

text: 1986 Baseballin Euroopan mestaruuskilpailujen B-sarja pelattiin Ranskassa 2. - 6. heinäkuuta. Turnauksen kaksi parasta joukkuetta selviytyi vuoden 1987 A-sarjan turnaukseen.


title: Baseballin Euroopan-mestaruuskilpailujen B-sarja 1988

text: 1988 Baseballin Euroopan mestaruuskilpailujen B-sarja pelattiin Iso-Britanniassa 17. - 20. elokuuta. Turnaukseen osallistui neljä joukkuetta ja voittajalle oli tarjolla paikka A-sarjan turnaukseen 1989.


title: Baseballin Euroopan-mestaruuskilpailut 1989

text: Baseballin Euroopan mestaruuskilpailut 1989 pelattiin Pariisissa 1. - 10. syyskuuta. Turnaukseen osallistui kahdeksan joukkuetta, jotka jaettiin kahteen alkulohkoon.


text:
Euroopan mestari 1989
6. mestaruus


title: Lahden Taiteilijaseura

text: Lahden Taiteilijaseura ry on vuonna 1954 perustettu ammattikuvataiteilijoiden yhdistys. Seuraan kuuluu n. 150 jäsentä. Yhdistys valvoo kuvataiteilijoiden etuja ja kehittää taiteilijoiden työskentelymahdollisuuksia, kouluttaa jäsenistöään ja sillä on tärkeä tehtävä olla yhdistävänä taustavoimana paikallisille kuvataiteilijoille.


title: Lahden Taiteilijaseura

text: Yhdistys ylläpitää taidelainaamotoimintaa ja omaa näyttelytoimintaa. Lahden Taiteilijaseuran taidelainaamo toimii Galleria Uuden Kipinän tiloissa osoitteessa Kymintie 1.


title: Lahden Taiteilijaseura

text: Lahden Kuvaamataiteilijoiden Kerho perustettiin 29.4.1947 Oululaisen kahvilassa Aleksanterinkatu 34:ssä. Kerho toimi aluksi Lahden Taideyhdistyksen alaisuudessa.


title: Lahden Taiteilijaseura

text: Lahden Taiteilijaseuran perustamiskokous järjestettiin ravintola Lasipalatsin kabinetissa 29.9.1954 ja yhdistys päätettiin rekisteröidä. Lahden taiteilijaseura ry:n 11 perustajajäsentä olivat Vihtori Ahponen, Terttu Ahola, Kaija Ikävalko, Pentti Melanen, Sirkka Päivinen, Ilmari Ritavuo, Jyrki Savolainen, Paavo Sarelli, Irma Sorvari, Johannes Virtamo ja Olli Mustonen puheenjohtajana.


title: Lahden Taiteilijaseura

text: Uuden yhdistyksen keskeisenä toimintana oli vuosinäyttelyiden järjestäminen. Vuosinäyttelyiden lisäksi järjestettiin ulkomaanmatkoja, vierailevia näyttelyjä ja keskusteluiltoja.


title: Lahden Taiteilijaseura

text: Taiteilijaseuran ja Lahden kaupunginkirjaston yhdessä järjestämä artoteekkitoiminta alkoi 1974.


title: Maximal Crazy

text: Maximal Crazy on hollantilaisen house-musiikin tuottajan Tiëston kappale. Kappale julkaistiin 5. syyskuuta 2011. Kappale löytyy myös Tiëston Club Life Volume Two - Miami -miksauskokoelma-albumilta.


title: Aukusti Salo

text: Aukusti Salo (vuoteen 1903 "Lindroos"; 19. elokuuta 1887 Sääksmäki – 30. tammikuuta 1951 Helsinki) oli suomalainen kasvatustieteilijä ja professori.


title: Aukusti Salo

text: Salo oli lähtöisin torppariperheestä. Hän oli Hämeenlinnan alakansakouluseminaarin johtaja 1919–1947, Helsingin yliopiston kasvatus- ja opetusopin dosentti 1939–1947 ja ylimääräinen professori 1947–1951. Hän kehitti kansakoulun ala-asteen toimintamuotoja opetussuunnitelmaa.


title: Baseballin Euroopan-mestaruuskilpailut 1991

text: Baseballin Euroopan mestaruuskilpailut 1991 pelattiin Italiassa 2. - 11. elokuuta. Turnaukseen osallistui kahdeksan joukkuetta, jotka jaettiin kahteen alkulohkoon.


text:
Euroopan mestari 1991
7. mestaruus


title: Anne Helttula

text: Anne Helttula on suomalainen antiikintutkija ja klassillinen filologi. Hänellä on dosentin arvo Helsingin ja Turun yliopistoissa.


title: Anne Helttula

text: Helttula väitteli filosofian tohtoriksi vuonna 1987 latinan kielioppia käsitelleellä väitöskirjalla. Hän toimi Suomen Rooman-instituutin johtajana vuosina 1989–1992 sekä Jyväskylän yliopiston latinan kielen lehtorina vuoteen 2007. Helttula on tutkinut mm. Rooman Isola Sacran piirtokirjoituksia.


title: Christian Krötzl

text: Kai Christian Krötzl (s. 1956) on suomalainen historiantutkija ja Tampereen yliopiston yleisen historian professori.


title: Christian Krötzl

text: Krötzl väitteli Tampereen yliopistossa vuonna 1994 keskiajan uskonelämää ja arkipäivää käsitelleellä väitöskirjalla. Hän on tutkinut erityisesti keskiajan yhteiskuntaa, kulttuuria ja kirkkoa. Krötzl toimi Suomen Rooman-instituutin johtajana vuosina 2000–2003.


title: Nagelin piste

text: Nagelin piste on eräs kolmion merkillisestä pisteistä ja se on luetteloitu "Kimberlingin pisteiden luetteloon" tunnuksella formula_1. Kolmion sivut jatketaan suorilla ja suorien väliin piirretään niin suuret ympyrät, että ne sivuavat kukin kaikkia suoria kerran. Tällaisia ympyröitä on neljä, kun mukaan lasketaan kolmion sisään piirretty ympyrä. Muut, kolmion ulkoiset ympyrät, sivuavat kolmiota pisteissä, jotka otetaan ceviaanien kantapisteiksi. Ceviaanien yhteinen leikkauspiste on nimeltään "Nagelin piste". Piste on nimetty Christian Heinrich von Nagelin (1803–1882) mukaan.


title: Nagelin piste

text: Toinen määritelmä Nagelin pisteelle ei hyödynnä ympyröitä. Mitataan kärjestä A paikka vastaisella sivulla, joka on puolimatkassa kolmion ympäri, eli mitataan kolmion puolipiirin päätepisteen paikka, jota kutsutaan kantapisteeksi. Kustakin kärjestä merkitään muut kantapisteet samalla tavalla. Kärkien ja kantapisteiden väliset janat leikkaavat toisensa Nagelin pisteessä. Tämäkin menetelmä on todistettu alla.


title: Nagelin piste

text: Nagelin piste sijaitsee aina kolmion sisällä. Tämän näkee siitä, että ceviaani kulkee kolmion kärjen ja kolmion sivun sivuamispisteen välillä. Kaikkien tällaisten janojen leikkauspiste jää siksi kolmion sisään.


title: Nagelin piste

text: Tasasivuisen kolmion sivusuorat asettuvat symmetrisesti sivuavien ympyröiden ympärille, jolloin sivun tangenttipiste jää keskelle kolmion sivulle. Koska ceviaani on tällöin keskijana, leikkaavat ne toisensa painopisteessä.


title: Nagelin piste

text: Tasakylkisen kolmion kylkien sivuamispisteet asettuvat symmetrian vuoksi samalle korkeudelle. Kun kannan sivuamispiste tulee keskelle kantaa, jää Nagelin piste kolmion symmertiajakajalle eli korkeusjanalle.


title: Nagelin piste

text: Pisteen trilineaariset koordinaatit ovat


title: Nagelin piste

text: Pisteen barysentriset koordinaatit ovat


title: Nagelin piste

text: Todistetaan, että kolmion formula_4 mainitut ceviaanit leikkaavat toisensa yhteisessä pisteessä. Tekstissä seurataan viereisen kuvan merkintöjä. Kolmion sivujen jatkeet, eli sivusuorat, ovat ympyrän tangentteja, jossa esimerkiksi sivun formula_5 tangenttipiste on formula_6 ja sivun formula_7 tangenttipiste on formula_8. Nyt janojen formula_9 ja formula_10 pituudet ovat samat, koska ne ovat saman pisteen kautta kulkevat yhteisen ympyrän tangentteja. Merkitsemällä janan pituutta pystyviivoilla, saadaan formula_11. formula_12


title: Nagelin piste

text: Merkitään kärjen formula_13 vastaisen sivun formula_14 tangenttipistettä formula_15 ja tarkastellaan janojen pituuksia ensin kärken formula_13 kannalta. Kärjen formula_13 vasemman sivulla kärjessä formula_18 risteää kaksi sivusuoraa, jotka voidaan myös tulkita yhteisen ympyrän tangenteiksi. Silloin on formula_19 (1). Vastaava tilanne on pisteessä formula_20, jossa formula_21 (2). Kun jana formula_9 kirjoitetaan pisteen formula_18 avulla murtoviivana formula_24 ja formula_10 vastaavasti formula_26, voidaan edellisestä ((1) ja (2)) johtuen kirjoittaa formula_27 ja formula_28.


title: Nagelin piste

text: Edellinen havainto tulkitaan seuraavasti. Kärjestä formula_13 on vastaiselle sivulle pisteeseen formula_15 yhtä pitkä matka kuljettiinpa kärjen formula_20 tai formula_18 kautta. Matka on puolet kolmion piiriin pituudesta. Samanlainen tarkastelu tuottaa vastaavan tuloksen kärkien formula_20 ja formula_18 osalta, jolloin pisteet formula_35 ja formula_36 ovat puolen piirin matkan päässä vastinkärjistään. Tämän vuoksi voidaan merkitä yhtäpitkiksi janat formula_37 ja formula_38.


title: Nagelin piste

text: Edelleen, kun esimerkiksi suoran formula_7 janat formula_10 eli formula_26 ja formula_42 eli formula_43 sisältävät yhteisen osan formula_7, ovat myös päät formula_45 ja formula_46 yhtäpitkät. Soveltamalla ideaa kaikille sivuille, voidaan kirjoittaa


title: Nagelin piste

text:
Cevan lausetta mukaellen
Cevan lauseen mukaan janat formula_54, formula_55 ja formula_56 ovat konkurrentit.


title: Matti Salonen

text: Matti Salonen (1761 tai 1762–1823) oli suomalainen kirkonrakentaja. Hänen päätyönsä on monumentaalinen Kirvun kirkko (1815–1816). Hän on mahdollisesti rakentanut talvisodassa tuhoutuneet Uudenkirkon ja Sortavalan kaksoisristikirkot sekä Kivennavan kirkon (1804–1808) ja inkeriläisen Venjoen kirkon (1803) ja Mikkelin pitäjänkirkon tapulin (1815).


title: Matti Salonen

text: Hänen isänsä oli kirkonrakentaja Juhana Salonen.


title: Thomas Schütte

text: Thomas Schütte (16. marraskuuta 1954) on saksalainen kuvanveistäjä, joka tekee myös muuta nykytaidetta. Hän opiskeli Düsseldorfin taideakatemiassa muun muassa Gerhard Richterin johdolla. Schütten työt ovat usein ihmisfiguureita, mutta hänet tunnetaan myös arkkitehtonisista rakennelmistaan, kuten Yhden ihmisen taloista.


title: Thomas Schütte

text: Schüttellä on ollut näyttelyitä useissa Euroopan tunnetuissa taidemuseoissa ja yksityisnäyttelyissä. Vuonna 2005 hän sai Venetsian biennaalin parhaan taiteilijan palkinnon. Vuonna 2013 hänellä oli "Frauen"-näyttely Tampereella Sara Hildénin taidemuseossa.


title: Baseballin Euroopan-mestaruuskilpailujen B-sarja 1990

text: 1990 Baseballin Euroopan mestaruuskilpailujen B-sarja pelattiin Italiassa. Turnaukseen osallistui seitsemän joukkuetta ja voittajalle oli tarjolla paikka A-sarjan turnaukseen 1991. Voittajaksi selvisi kisojen ensikertalainen, Neuvostoliitto.


title: Ellen Gallagher

text: Ellen Gallagher (s. 16. joulukuuta 1965) on yhdysvaltalainen kuvataiteilija, joka tekee installaatioita, maalauksia ja piirustuksia sekoittaen eri tekniikoita ja materiaaleja. Teoksien teemat ovat afroamerikkalaisia.


title: Ellen Gallagher

text: Gallagher on kapverdeläisen isänsä puolelta afroamerikkalainen, kun taas äidin juuret ovat Irlannissa. Gallagherin opiskeli kirjoittamista Ohiossa Oberlin Collegessa vuosina 1982–1984. Kuvataiteita hän opiskeli ensin Bostonissa vuonna 1992 ja sitten Mainessa vuonna 1993.


title: Ellen Gallagher

text: Gallagher on osallistunut kahdesti Whitney Biennialiin vuosina 1995 ja 2010, sekä kerran Venetsian biennaaliin vuonna 2003. Vuonna 2013 hänellä on näyttelyt Tate Modern -museossa Lontoossa ja Sara Hildénin taidemuseossa Tampereella.


title: Baseballin Euroopan-mestaruuskilpailujen B-sarja 1992

text: 1992 Baseballin Euroopan mestaruuskilpailujen B-sarja pelattiin Saksassa 23. - 30. elokuuta. Turnaukseen osallistui kymmenen joukkuetta ja voittajalle oli tarjolla paikka A-sarjan turnaukseen 1993. Voittajaksi selvisi Saksa.


title: Santamala

text: Santamala eli Sontamala on kylä Nousiaisissa ja kylän mukaan nimensä saanut keskiaikainen kirkkopitäjä, joka on mainittu vuonna 1340. Kirkkopitäjänä siihen kuului osa Nousiaisten pitäjää, niin sanottu Uusi Nousiainen.


title: Santamala

text: Santamalan nähtävyyksiin kuuluu siirtolohkare Santamalan Emovaha.


title: Andienmustarastas

text: Andienmustarastas ("Turdus chiguanco") on rastaiden heimoon kuuluva varpuslintu.


title: Andienmustarastas

text: Andienmustarastasta esiintyy Etelä-Amerikan länsiosissa. Lajin populaatiota ei ole arvioitu, mutta sitä on kuvattu yleiseksi ja se on luokiteltu elinvoimaiseksi.


title: Jarmo Matikainen

text: Jarmo Matikainen (s. 21. helmikuuta 1960) on suomalainen jalkapallovalmentaja ja entinen jalkapalloilija. Hän toimii tällä hetkellä Walesin naisten jalkapallomaajoukkueen päävalmentajana. Matikaisen tehtäviin kuuluu myös Walesin alle 17- ja 19-vuotiaiden tyttöjen maajoukkueiden valmennustehtävät.


title: Jarmo Matikainen

text: Omalla pelaajaurallaan Matikainen pelasi Suomen toiseksi ja kolmanneksi korkeimmilla sarjatasoilla eri pääkaupunkiseudun joukkueissa. Vuonna 1999 hän siirtyi Suomen Palloliiton palvelukseen tyttöjen maajoukkuevalmentajaksi. Vuonna 2005 Suomen alle 19-vuotiaiden tyttöjen joukkue selvisi Matikaisen valmentamana EM-kisojen välieriin. Hän toimi samana vuonna myös Suomen naisten jalkapallomaajoukkueen kakkosvalmentajana Suomessa järjestetyissä EM-kisoissa.


title: Jarmo Matikainen

text: Elokuussa 2010 Matikainen siirtyi Palloliiton maajoukkuepäällikön tehtävistä Walesin naisten maajoukkueen päävalmentajaksi. Hän on ensimmäinen Walesin naisten maajoukkueen täysipäiväinen päävalmentaja.


title: Emil Saraoja

text: Gustaf Emil Saraoja, e. "Saxbäck" (1870–1955) oli suomalainen koneinsinööri ja Suomen Vapaakirkon johtajia.


title: Emil Saraoja

text: Saraoja toimi koneenrakennuksen opettajana Polyteknillisessä opistossa 1897–1908, ja oppilaitoksen muututtua Teknilliseksi korkeakouluksi vuonna 1908 hän toimi sen koneenrakennuksen ja mekaanisen teknologian lehtorina 1908–1937. Hän toimi Helsingin teknillisen oppilaitoksen opettajana 1917–1946.


title: Emil Saraoja

text: Saraoja oli Suomen vapaakirkon Helsingin seurakunnan johtaja 1905–1946.


title: Antillienrastas

text: Antillienrastas ("Turdus plumbeus") on rastaiden heimoon kuuluva varpuslintu.


title: Antillienrastas

text: Antillienrastasta tavataan Länsi-Intian saaristossa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi lajiksi.


title: Bolivianrastas

text: Bolivianrastas ("Turdus haplochrous") on rastaiden heimoon kuuluva eteläamerikkalainen varpuslintu.


title: Bolivianrastas

text: Bolivianrastasta tavataan kotoperäisenä Bolivian pohjoisosissa. Sen populaatioksi arvioidaan 10 000–20 000 yksilöä. Laji on luokiteltu silmälläpidettäväksi, koska sen kanta on pieni ja sen levinneisyysalue on laikuttainen.


title: Baseballin Euroopan-mestaruuskilpailujen B-sarja 1994

text: 1994 Baseballin Euroopan mestaruuskilpailujen B-sarja pelattiin Sloveniassa 20. - 28. elokuuta. Turnaukseen osallistui kolmetoista joukkuetta ja kahdelle parhaalle oli tarjolla paikka A-sarjan turnaukseen 1995.


title: Haihtuvat rasvahapot

text: Haihtuvat rasvahapot ("VFA volatile fatty acids") ovat lyhytketjuisia karboksyylihappoja. Nimitystä käytetään erityisesti käymisessä muodostuvista karboksyylihapoista. Märehtijöiden pötsissä mikrobit hajottavat hiilihydraatteja anaerobisessa käymisessä haihtuviksi rasvahapoiksi. Etikkahappo muodostaa noin 65 %, propioni- ja voihappo kumpikin 15 % ja muut 5 % käymistuotteista.


title: Baseballin Euroopan-mestaruuskilpailujen B-sarja 1996

text: 1996 Baseballin Euroopan mestaruuskilpailujen B-sarja pelattiin Iso-Britanniassa 4. - 10. elokuuta. Turnaukseen osallistui kymmenen joukkuetta ja kahdelle parhaalle oli tarjolla paikka A-sarjan turnaukseen 1997. Voittajaksi selvisi Iso-Britannia ja toisen A-sarjapaikan lunasti Tšekki.


title: What We Saw from the Cheap Seats

text: What We Saw from the Cheap Seats on yhdysvaltalaisartisti Regina Spektorin kahdeksas studioalbumi, joka ilmestyi vuonna 2012.


title: Naisen kasvot

text: Naisen kasvot voi viitata seuraaviin elokuviin:


title: Kepler-62

text:
Kepler-62 on Lyyran tähdistössä sijaitseva tähti, joka
on 1200 valovuoden päässä. Kepler-62 on K2V-tyypin oranssi pääsarjan tähti, joka on aurinkoa metalliköyhempi.


title: Kepler-62

text:
Nasan Kepler-satelliitti on löytänyt tähdeltä Kepler-62
planeettoja, jotka saattavat muistuttaa Maata ja olla jopa elämälle soveltuvia.
Varmasti tätä ei osata sanoa, koska vain näiden planeettojen tähden valoon aiheuttama jaksoittainen himmeneminen on havaittu. Näin ollen lähinnä planeettojen säteet, kiertoajat ja niistä lasketut etäisyydet tunnetaan hyvin. Esimerkiksi planeettojen massoja tai kemiallista koostumusta ei tunneta.


title: Kepler-62

text: Löydetyt "elinkelpoiset" planeetat ovat maata suuremmat "Kepler-62 e" ja "Kepler-62 f".


title: Kepler-62

text:
Mittauksen mukaan e:n säde on 1,61 ja f:n säde on 1,41 Maan sädettä. Tällöin ne ovat supermaita. Planeettojen uskotaan olevan joko kivisiä ja/tai jäisiä. Planeettojen e ja f kiertoajat 122 ja 267 vuorokautta. Etäisyydet 0,43 ja 0,72 AU. Planeetat vastaanottavat keskustähtensä säteilyä e 1.2 ± 0.2 ja f 0.41 ± 0.05
kertaa sen minkä aurinko säteilee Maan etäisyydellä. Planeetoille
on olettaen albedoksi 0,3 laskettu pintalämpötilat 270 K ja 208K eli noin 0 °C ja -65 °C


title: Kepler-62

text:
Esimerkiksi Lisa Kaltenegger on väittänyt molempia kohteita vesiplaneetoiksi, mutta Jon Jankinsin mukaan ei voida varmasti sanoa olisivatko nämä kaksi planeetta veden peitossa. Väite siitä että planeetat saattavat olla syvän meren peitossa, perustuu ajatuksiin veden yleisyydestä
planeettakuntien syntyvaiheissa. Ulompi Kepler 62f on ensimmäinen Kepler-satelliitin elinkelpoiselta vyöhykkeeltä löytämä planeetta.


title: Kepler-62

text:
Vaikka planeetat ovat teoriassa elinkelpoisella vyöhykkeellä, niiden todellinen elinkelpoisuus vaatisi planeetoilta
tietynlaisia kaasukehän ominaisuuksia, asia jota ei tunneta.


title: Kepler-62

text: Alustavian laskujen mukaan ilman erityisiä oletuksia "Kepler-62 e" on liian kuuma ja "Kepler-62 f" liian kylmä elämälle.


title: Kepler-62

text:
Jottei Kepler-62 f:n mahdollinen vesi jäätyisi, sillä täytyisi olla hiilidioksidipitoinen kaasukehä, joka lämmittäisi planeettaa kasvihuoneilmiöllä elämälle sopiviin lämpötiloihin.
Laskujen mukaan Kepler-62e on hieman Maata pilvisempi. Tällä planeetalle täytyisikin olla suojaava pilvipeite, koska se kiertää keskustähteään lähempänä kuin Maata vastaava etäisyys Auringosta.


title: Kepler-62

text:
Planeetat b, c ja d kiertävät hyvin lähellä keskustähteään,
ja ovat liian kuumia tuntemallemme elämälle.


title: Rantasila

text: Rantasila on suomalainen sukunimi. Rantasila-nimisiä henkilöitä:


title: Ryan Cullen

text: Ryan Cullen (s. 26. maaliskuuta 1991 Somerset) on irlantilainen moottoriurheilija, mutta kilpailee brittiläisellä lisenssillä. Hän aloitti uransa karting-sarjoissa. Vuonna 2012 Cullen kilpaili Britannian Formula Ford-sarjassa sijoittuen sarjan kuudenneksi. Vuonna 2013 Cullen kilpaili GP3-sarjassa Manor-tallissa. Hän ei saavuttanut pisteitä kauden aikana. Samana vuonna hän kilpaili Toyota Racing Series-sarjassa sijoittuen sarjan 20:ksi. Vuonna 2014 Cullen jatkoi GP3:ssa samassa tallissa jääden toisellakin kaudella ilman pisteitä. Vuonna 2015 Cullen kilpailee Britannian Porsche Carrera Cup ja Porsche Supercup -sarjoissa.


title: Kepler-69

text:
Kepler-69 on Joutsenen tähdistössä 2700 valovuoden päässä oleva tähti.
Tämän keltainen pääsarjan tähti muistuttaa Aurinkoa, sillä
sen spektrityyppi on G4V. Tähti on hieman Aurinkoa metalliköyhempi.


title: Kepler-69

text:
Kepler-satelliitin tekemien
havaintojen mukaan tähteä kiertää supermaa Kepler-69c, jonka säde on noin 1,7 Maan sädettä,
kerran 242 vuorokaudessa tähden ympäri. Planeettaa on sanottu "super-Venukseksi". Planeetan säde 1.54 maan sädettä. Etäisyys keskustähdestään 0,64 AU ja kiertoaika 242 vuorokautta. Vaikka planeetta saattaa ollakin Venusta vastaavan kuuma kasvihuone-ilmiön takia, mitä ei tunneta, teoreettinen planeetan lämpötila on vain 299 K (0 °C), jos valonheijastuskyky on 0,3.


title: Kepler-69

text: Kepler-69b kiertää hyvin lähellä keskustähteään 13,7 päivässä, ja on säteeltään 2,24 Maan sädettä. Tällöin planeetalla ei ole tuntemamme kaltaista elämää, koska se on liian kuuma, laskujen mukaan noin 700 K eli 400 °C.


title: Metallican diskografia

text: Yhdysvaltalaisen heavy/thrash metal yhtyeen Metallica diskografia. Yhtyeen perustivat James Hetfield (laulu, rytmikitara) ja Lars Ulrich (rummut) vuonna 1981. Diskografia sisältää yhdeksän studioalbumia, neljä livealbumia ja lukuisia singlejä ja videoita, joista monet ovat kaupallisesti menestyneitä. Useiden soolokitaristien ja basistien vaihdosten jälkeen yhtyeeseen liittyivät mukaan Kirk Hammett (soolokitara) ja Cliff Burton (basso). Metallica aloitti soittamalla paikalliskeikkoja ja julkaisten ensimmäisen demon: "No Life 'til Leather" vuonna 1982. Demo kiinniti Jon Zazulan huomion, ja hän antoi yhtyeelle levytys-sopimuksen Megaforce Recordsille Yhtye julkaisi esikoisalbumin "Kill 'Em All" vuonna 1983, ja sen jälkeen albumin "Ride the Lightning". "Ride the Lightning"in julkaisun jälkeen Metallica jätti Megaforcen ja kirjoitti uuden sopimuksen Elektra Recordsin kanssa. Helmikuussa 1986 yhtye julkaisi kolmannen studioalbumin "Master of Puppets", joka oli Metallican ensimmäinen kultalevy (Recording Industry Association of America RIAA). Albumin kiertueella Cliff Burton kuoli bussionnettomuudessa. Jason Newsted palkattiin korvaamaan Burton ja yhtyeen ensimmäinen julkaisu uudella kokoonpanolla oli Garage Days Re-Revisited -EP, joka sisälsi cover-kappaleita. "...And Justice for All" julkaistiin elokuussa 1988 ja se kipusi kuudenneksi "Billboard" 200-listalla.


title: Metallican diskografia

text: Metallican viides albumi, joka nimettiin yhtyeen mukaan julkaistiin vuonna 1991 ja se debytoi ykkössijalle "Billboard" 200 -listalla. Yhtye aloitti kahden vuoden kiertueen markkinoidakseen albumia. RIAA on vahvistanut "Metallican" 16-kertaiseksi platinalevyksi. Metallica kirjoitti kappaleita tarpeeksi tupla-albumiin, mutta julkaisi kaksi erillistä albumia "Load" ja "ReLoad". Garage Inc. -coveralbumin julkaisun jälkeen Newsted (joka myöhemmin liittyi Voivodiin) lähti yhtyeestä. Metallica nauhoitti "St. Angerin" ilman virallista basistia ja sessiobasistina toimi Bob Rock. Robert Trujillo palkattiin yhtyeen uudeksi bastitksi vuonna 2003. Yhdeksäs studialbumi "Death Magnetic", julkaistiin 2008 ja sen tuottajana toimi Rick Rubin. Huhtikuussa 2009 yhtyeen katalogi julkaistiin iTunes Storessa nimellä "the Metallica Collection". Metallica on myynyt yli 100 miljoonaa äänitettä maailmanlaajuisesti, joista 60 miljoonaa on myyty Yhdysvalloissa. Metallica on ainoa yhtye jolla on ollut 5 studioalbumia ykkössijalla "Billboard" 200 -listalla.


title: Transit of Venus

text:
Transit of Venus on Three Days Grace -yhtyeen neljäs studioalbumi, joka julkaistiin 2. lokakuuta 2012. Albumin tuottajana toimi Don Gilmore ja levy-yhtiönä RCA Records. Albumi nauhoitettiin Revolution Studiosilla Torontossa. Albumin ensimmäinen single ”Chalk Outline” julkaistiin 14. elokuuta 2012, ja kappaleen musiikkivideo julkaistiin 5. lokakuuta.
"Transit of Venus" on saanut pääosin myönteisiä arvosteluja.


title: Transit of Venus

text: "Transit of Venus" sijoittui Billboard 200 -listalla viidenneksi. Edellinen albumi, "Life Starts Now", oli sijoittunut kolmanneksi vuonna 2009.


title: Eteläamerikanrastas

text: Eteläamerikanrastas ("Turdus amaurochalinus") on rastaiden heimoon kuuluva varpuslintu.


title: Eteläamerikanrastas

text: Eteläamerikanrastasta tavataan suuressa osassa Etelä-Amerikan keski- ja itäosia. Lajin populaation kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi lajiksi.


title: Denny Seiwell

text: Denny Seiwell on yhdysvaltalainen rumpali, joka soitti Paul McCartneyn Wings-yhtyeen alkuperäisessä kokoonpanossa. Wingsin hajoamisen jälkeen hän on soittanut Henry McCulloughin kanssa ja muutamissa kokoonpanoissa, jotka ovat usein esittäneet The Beatlesin sävelmiä. Esiintyvän muusikon uran lisäksi Seiwell opettaa rumpujen soittoa.


title: Denny Seiwell

text: Seiwell kasvoi Lehightonissa Pennsylvaniassa. Hänen isänsä oli rumpali, ja Denny otti soittotunteja seitsemänvuotiaasta asti.


title: Denny Seiwell

text: Seiwell soitti jo 1970-luvulla monien tunnettujen artistien kuten Donovanin ja John Denverin levyillä.


title: Karsinnat Baseballin Euroopan-mestaruuskilpailuihin 1983

text: Kesällä 1982 pelattiin Belgian Antverpenissä kuuden joukkueen välinen baseball turnaus nimeltään North European Cup. Turnaukseen osallistui kuusi joukkuetta, joista Alankomaat B-joukkueellaan. Ranskan, Tanskan ja Suomen osalta kyseessä oli myös karsinta vuoden 1983 Euroopan-mestaruuskilpailuihin. Belgialla ja Alankomailla oli jo edustusoikeus, ja jostakin syystä Iso-Britannia ei osallistunut EM-karsintaan. Paikan EM-kilpailussa sai Ranska.


title: Mors Subita

text: Mors Subita (latina, suom. "yllättävä äkkikuolema") on vuonna 2000 perustettu suomalainen metalliyhtye. Mors Subitalta on neljän pienjulkaisun lisäksi tullut myös debyyttilevy "Human Waste Compression" (2011) sekä täyspitkät studioalbumit "Degeneration" (2015) ja "Into the Pitch Black" (2018).


title: Mors Subita

text: Mors Subita on perustettu Oulussa vuonna 2000. Yhtyeen nimen kerrotaan syntyneen ”sormi sanakirjaan” -tyylisesti, ja kyseisen suomennoksen kiehtoneen perustajajäsenistöä riittävästi. Sormi osui tässä tapauksessa lääketieteen sanakirjaan. Yhtye itse kuvailee musiikkiaan yhdistelmäksi aggressiivista ja melodista modernia metallia. Vaikutteita ja yhtymäkohtia musiikillisesti löytyy 90-lukulaiseen metalliin, esikuviksi mainitaan Carcass sekä At the Gates. 2000-vuosikymmenen aikana yhtye julkaisi kaksi EP:tä omakustanteena ja kaksi demoa.


title: Mors Subita

text: Mors Subita julkaisi esikoislevynsä "Human Waste Compression" vuonna 2011. Perustajajäsenistä mukana ovat säveltäjä-sanoittaja-kitaristi Mika Lammassaari (Eternal Tears of Sorrow, Wolfheart) ja basisti Mika Junttila. Piakkoin paljon kehuja ja hypeä ympärilleen keränneen debyyttilevyn julkaisun jälkeen rumpali Haapala vaihtui Ville Miinalaan (Vortech, Thyrane).


title: Mors Subita

text: Vuoden 2013 keväällä ensin kakkoskitaristi Tero Piltonen ilmoitti jättävänsä yhtyeen keskittyäkseen muihin projekteihin (mm. Dark Flood-yhtyeeseensä), ja muutamaa viikkoa myöhemmin perustajajäseniin kuulunut laulaja Antti ”Hape” Haapsamo tiedotti omasta lähdöstään ja jäähyväiskeikastaan, joka tapahtui Oulun Club Teatrialla 26. huhtikuuta 2013 Ensiferumin lämmittelijänä. Hapen tilalle tuli Eemeli Bodde (mm Funeral for the Masses) melko lailla saman tien.


title: Mors Subita

text: Vuonna 2015 "Degeneration"-nimeä kantava kokonaisuus näki päivänvalon maaliskuussa. Albumi on nauhoitettu sekä Tico Tico Studiolla Kemissä, että Lammassaaren kotistudiossa. Sen on miksannut Aksu Hanttu ja masteroinut Svante Forsbäck. Festareista Mors Subita esiintyi Nummirockissa ja Tuska festivaaleilla, sekä lämmitteli Sepulturaa Nosturissa. Oulun Jalometallissa yhtye on esiintynyt vuosina 2015 ja 2016.


title: Mors Subita

text: Kolmas albumi, "Into the Pitch Black", julkaistiin 6.4.2018 ja se nousi Suomen virallisen albumilistan sijalle 11, ja fyysisten levyjen myyntiä mittaavan listan sijalle 3. Yhtye kertoo sen olevan aiempia vahvempi ja melodisempi kokonaisuus. Bändissä ei ole henkilöstömuutoksia sitten viime julkaisun, joten yhtye kuvailee itseään hyvin yhteenhitsautuneeksi ja se kuuluu musiikista.


title: Mors Subita

text: Albumi on edeltäjänsä tavoin äänitetty Tico Tico Studiolla sekä Lammassaaren omalla studiolla Ahti Kortelaisen kanssa ja sen on miksannut ja masteroinut Illusia Productionsin Stefan Pommerin.


title: Mors Subita

text: Levyltä julkaistut singlejulkaisut nousivat Suomen 50 viraaleimman biisin listalle, ja levyarviot ovat olleet ylistäviä .Livejäsenet


title: Henrik Schauman

text: Georg August Henrik Schauman (7. elokuuta 1916 Helsinki – 20. lokakuuta 1996 Helsinki) oli suomalainen filosofian lisensiaatti ja Eduskunnan kirjaston ylikirjastonhoitaja.


title: Henrik Schauman

text: Schauman oli 1943–1950 Helsingin yliopiston kirjaston amanuenssi, 1950–1956 valtiotieteellisen seminaarikirjaston kirjastonhoitaja ja vuosina 1957–1979 Eduskunnan kirjaston ylikirjastonhoitaja. Hän julkaisi historiallisia bibliografioita.


title: Henrik Schauman

text: Schaumanille myönnettiin professorin arvonimi vuonna 1977, ja hänet vihittiin valtiotieteen kunniatohtoriksi vuonna 1978. Eduskunnan kirjasto on jakanut vuodesta 1985 alkaen Henrik Schauman -mitalia tunnustukseksi Eduskunnan kirjaston ja Suomen kirjastojärjestelmän hyväksi tehdystä merkittävästä ja pitkäaikaisesta työstä.


title: Aurélien Panis

text: Aurélien Panis (s. 29. lokakuuta 1994 Saint Martin d'Hères) on ranskalainen moottoriurheilija. Hän on entisen Formula 1 -kuljettajan ja vuoden 1996 Monacon GP:n voittajan Olivier Panisin poika.


title: Aurélien Panis

text: Panis aloitti uransa karting-sarjoissa. Vuonna 2011 hän siirtyi Ranskan Formula 4 -sarjaan sijoittuen sarjan kymmenneksi. Vuonna 2012 Panis kilpaili Formula Renault Alps -sarjassa sijoittuen sarjan 17:ksi. Samana vuonna hän ajoi Eurocup Formula Renault -sarjassa kuusi kilpailua saavuttamatta pisteitä. Vuonna 2013 Panis kilpaili täyden kauden Eurocup -sarjassa saavuttaen 14 pistettä. Vuonna 2014 Panis jatkoi samassa sarjassa. Hän saavutti yhden voiton ja yhden paalupaikan sijoittuen sarjan yhdeksänneksi. Vuonna 2015 Panis siirtyi kilpailemaan Formula Renault 3.5 -sarjaan ajaen Tech 1 Racing -tallissa.


title: The Circle (elokuva)

text: The Circle on vuonna 1925 ensi-iltansa saanut Frank Borzagen ohjaama yhdysvaltalainen mykkä draamaelokuva, jonka pääosissa ovat Eleanor Boardman, Malcolm McGregor, Alec B. Francis ja Eugenie Besserer. "The Circle" on myös Joan Crawfordin varhaisimmista elokuvarooleista. Metro-Goldwyn-Mayer tuotti ja jakeli elokuvan.


title: The Circle (elokuva)

text: Elokuvan käsikirjoituksen oli laatinut Kenneth B. Clarke W. Somerset Maughamin samannimisen näytelmän "The Circle" (1921) pohjalta. Vuoden 1921 Broadway-näytelmässä pääosia näyttelivät John Drew Jr. ja Mrs. Leslie Carter; "The Circle" oli Drewin viimeinen esiintyminen New Yorkin teatterissa. Näytelmää esitettiin Selwyn Theatressa 175:n esityksen ajan.


title: The Circle (elokuva)

text: "The Circle" kuvattiin Metro-Goldwyn-Mayerin studioilla Kalifornian Culver Cityssä. Elokuva sai ensi-iltansa Yhdysvalloissa 22. syyskuuta vuonna 1925. Maanlaajuinen ensi-ilta oli 2. joulukuuta 1925.


title: The Circle (elokuva)

text: "The Circle" on säilynyt erittäin hyvässä kunnossa nykypäivään. Metro-Goldwyn-Mayer filmatisoi "The Circle" -näytelmän uudelleen vuonna 1930 nimellä "Strictly Unconventional", joka on yksi varhaisimmista äänielokuvista. "Strictly Unconventional" julkaistiin myös mykkäelokuvana.


title: The Circle (elokuva)

text: "The Circle" julkaistiin DVD:lle Yhdysvalloissa 6. marraskuuta vuonna 2012.


title: The Circle (elokuva)

text: 1890-luvulla nuori Lady Catherine (Joan Crawford) jättää aviomiehensä Cliven (Derek Glynne) ja poikansa Arnoldin (Buddy Smith) rakastajansa Hughie Porteousin (Frank Braidwood) tähden, joka oli ollut Cliven bestman häissä. 30 vuotta myöhemmin nuori Elizabeth (Eleanor Boardman) on tullut samanlaisen valinnan eteen aviomiehensä (nyt kasvanut Arnold (Creighton Hale)) ja rakastajansa Edward "Teddy" Luttonin (Malcolm McGregor) väliltä. Sillä välin Arnoldin äiti Lady Catherine (Eugenie Besserer) ja hänen rakastajansa lordi Hugh Porteous (George Fawcett) ovat tulossa vierailulle.


title: Baseballin Euroopan-mestaruuskilpailut 2001

text: Baseballin Euroopan-mestaruuskilpailut käytiin Saksassa 28. heinäkuuta – 5. elokuuta 2001. Mestaruuden voitti Alankomaat ja hopeaa vei yllätysjoukkue Venäjä, joka sen lisäksi, että pudotti Italian välierissä, pystyi alkulohkon kamppailussa voittamaan myös Alankomaat. Tähän ei Italian lisäksi yksikään joukkue Euroopan-mestaruuskilpailuissa ollut aiemmin pystynyt.


text:
sijoista 9-12.
Alkulohkoissa pelatut keskinäiset ottelut laskettiin mukaan loppusarjan taulukkoon.


text:
Euroopan mestari 2001
17. mestaruus


title: Der Stürmer (yhtye)

text: Der Stürmer (saksaa, ) on kreikkalainen yhtye, joka on nimetty Julius Streicherin antisemitistisen sanomalehden mukaan. Sen sanoitukset käsittelevät esoteerista kansallissosialismia, Savitri Devin ja Julius Evola oppeja.


title: Der Stürmer (yhtye)

text: Kaikki yhtyeen jäsenet ovat aktiivisia puolueessa Kultainen aamunkoitto.


title: Fairytale of New York

text: ”Fairytale of New York” on The Pogues -yhtyeen ja Kirsty MacCollin vuonna 1987 singlenä julkaistu musiikkikappale, joka sisältyy myös vuoden 1988 albumille "If I Should Fall from Grace with God". Shane MacGowanin ja Jem Finerin kirjoittama kappale on joulunaikaan sijoittuva duetto aiheenaan Irlannista New Yorkiin paremman elämän toivossa muuttanut pariskunta, jonka unelmat ovat hukkuneet alkoholiin ja huumeisiin. Kolkosta tarinastaan huolimatta ”Fairytale of New York” on suosittu joululaulu.


title: Fairytale of New York

text: ”Fairytale of New Yorkia” työstettiin kaksi vuotta. Ensimmäinen versio oli Finerin kirjoittama sävyltään perinteinen joululaulu, jossa merimies kaipaa jouluna vaimoaan. Finerin vaimo kuitenkin tuomitsi sen latteaksi ja ehdotti aiheeksi elämän kaltoin kohtelemaa pariskuntaa, joka saavuttaa lopulta jonkinlaisen vapahduksen. Kappaleen kannalta merkittävä oli The Poguesin ensimmäinen Yhdysvaltain-kiertue vuonna 1985, jolloin MacGowan vieraili ensimmäistä kertaa elämässään New Yorkissa. Yksi ”Fairytale of New Yorkiin” merkittävästi vaikuttanut teos on Sergio Leonen elokuva "Suuri gangsterisota" Ennio Morriconen säveltämine musiikkeineen. Elokuvan tunnusmusiikki kuultaa läpi kappaleen alkumelodiasta.


title: Fairytale of New York

text: MacGowan esittää kappaleessa jouluaattona newyorkilaiseen juoppoputkaan joutunutta amerikanirlantilaista miestä. Sellitoverin laulaessa irlantilaista kansanlaulua ”The Rare Old Mountain Dew” MacGowanin henkilöhahmo muistelee vanhaa rakastettuaan. Kappaleen loppuosa muodostuu hänen ja MacCollin esittämän rakastetun riitaisasta sanailusta, jossa he käyvät läpi nuoruudenhaaveitaan Amerikasta Broadway-teattereineen – ja sitä, kuinka yhteinen elämä johti lopulta pettymyksiin, alkoholismiin ja huumeriippuvuuteen. Jää epäselväksi, onko vuoropuhelu miehen mielikuvitusta vai tapahtuuko se hänen putkasta vapautumisensa jälkeen. Muun muassa maininta New Yorkin poliisin kuorosta, joka laulaa Bing Crosbyn vuoden 1948 hittikappaletta ”Galway Bay”, sijoittaa kappaleen tapahtumat 1940-luvulle.


title: Fairytale of New York

text: Alun perin kappaleen naislaulajana piti olla basisti Cait O’Riordan, mutta hänen lähdettyään yhtyeestä lokakuussa 1986 laulajaksi valittiin Kirsty MacColl, tuottaja Steve Lillywhiten vaimo. Kappaleen nimi lainattiin J. P. Donleavyn vuoden 1973 romaanista "A Fairy Tale of New York", joka sekin kertoo amerikanirlantilaisista siirtolaisista, mutta ei sen kummemmin liity tarinaltaan laulun sanoitukseen – nimi valittiin, kun kappale oli jo kirjoitettu.


title: Fairytale of New York

text: Peter Doughertyn ohjaama mustavalkoinen musiikkivideo kuvattiin New Yorkissa kiitospäiväviikolla 1987. Näyttelijä Matt Dillon esiintyy videolla juopuneen MacGowanin putkaan taluttavana poliisina. The Poguesin ihailijaksi tunnustautunut Dillon on kutsunut roolia uransa kohokohdaksi. Koska New Yorkin poliisilla ei tosiasiassa ole kuoroa, Dougherty rekrytoi videolle poliisilaitoksen rumpu- ja puhallinsoittokunnan. He eivät osanneet ”Galway Baytä”, joten he lauloivat kuvauksissa "Mickey Mouse Clubin" tunnussävelmää.


title: Fairytale of New York

text: Yhtyettä kuvaavat osuudet jäljittelivät tyyliltään BBC:n Billie Holidaystä kertonutta dokumenttia. MacGowan istuu videolla pianon ääressä, mutta lähikuvissa pianoa soittaa oikeasti yhtyeen hanuristi James Fearnley MacGowanille tunnusomainen sormus sormessaan.


title: Fairytale of New York

text: Ilmestyessään ”Fairytale of New York” sijoittui Britannian singlelistalla toiseksi Pet Shop Boysin coverkappaleen ”Always on My Mind” jälkeen. Irlannin listalla se nousi ykköseksi. Vuonna 2012 se ylitti Britanniassa miljoonan myydyn kappaleen rajan, 25 vuotta ilmestymisensä jälkeen. Tuolloin ”Fairytale of New York” oli sijoittunut, digitaalisen myynnin mahdollistamana, jo kahdeksana perättäisenä vuonna kahdenkymmenen parhaan joukkoon joulun singlelistalla.


title: Emre Can

text: Emre Can (s. 12. tammikuuta 1994 Frankfurt am Main) on saksalainen jalkapalloilija, joka edustaa Serie A:ssa pelaavaa Juventusta. Hän on pelipaikaltaan puolustava keskikenttäpelaaja.


title: Emre Can

text: Saksan maajoukkuedebyytinsä hän teki 4. syyskuuta 2015 Puolaa vastaan.


title: Marina Vlady

text: Marina Vlady (alk. Catherine Marina de Poliakoff-Baïdaroff, s. 10. maaliskuuta 1938) on venäläistaustainen ranskalainen taiteilija ja laulaja. Hän oli naimisissa laulaja-laununtekijä Vladimir Vysotskin ja näyttelijä Robert Hosseinin kanssa.


title: Marina Vlady

text: Vlady oli nuorin Pariisin ja Monte-Carlon oopperateattereissa työskennelleen näyttelijä Vladimir Vasilevitš de Poliakoffin neljästä tyttärestä. Vladimir Vasiljevitš de Poliakoff oli syntyperäinen moskovalainen, joka muutti Ranskaan ensimmäisen maailmansodan aikana. Marina Vladyn omin sanoin: ”Olen venäläinen nainen, vaikkakin omistan ranskalaisen passin. Isäni valmistui Moskovan konservatoriosta. Ensimmäisen maailmansodan aikana isäni matkusti Ranskaan armeijaan vapaaehtoiseksi sotilaaksi. Hän oli leskeksi jääneen äidin ainoa poika, eikä häntä otettu Venäjän armeijaan. Armeijassa hänestä tuli lentäjä. Hän haavoittui sodassa, mutta hänet palkittiin urhoollisuusristimitalilla. Sodan jälkeen hän jäi Ranskaan, jossa työskenteli Pariisin oopperassa. Äidin perhe matkusti Venäjältä 1919. Äiti päätyi Belgradiin, missä tutustui isään, Vladimir de Poliakoffiin, ollessaan kiertueella. Äiti varttui Pietarissa ja sittemmin opiskeli Smolnan instituutissa, sisäoppilaitoksessa. Vuonna 1918 äiti oli 18-vuotias. Hän oli niitä ihmisiä jotka viehättyivät uusista ideoista.”


title: Marina Vlady

text:
Marina Vlady pääsi filmirooleihin jo teini-ikäisenä ja esiintyi ajan ranskalaisissa ja italialaisissa elokuvissa kuten "Pardon My French" (1951), "Penne nere" (1952), "La figlia del diavolo" (1952), "Ennen vedenpaisumusta" ("Avant le déluge", 1954) ja "Le crâneur" (1955).
Teiniroolien tilalle hän sai 1950-luvun loppupuolella vivahteikkaampia rooleja, esimerkiksi Ainon rooli filmissä "La sorcière" (ohjaus André Michel, 1956), josta ohjaaja voitti parhaan ohjauksen Kultaisen karhun Berliinin elokuvajuhlilla. Seuraavalla vuosikymmenellä hänellä oli rooleja muun muassa filmeissä "Les canailles" (1960), "La steppa" (1962), "La cage" (1963), "Le meurtrier" (1963), "Falstaff (Chimes at Midnight)" (ohjaus Orson Welles, 1965) ja "Aviovaimo Pariisissa" (2 ou 3 choses que je sais d'elle, ohjaus Jean-Luc Godard, 1967). Filmiura jatkui myös seuraavilla vuosikymmenillä.


title: Marina Vlady

text: Marina Vlady voitti Cannesin elokuvajuhlien parhaan naisnäyttelijän palkinnon vuonna 1963 elokuvasta "Elämää mehiläispesässä" ("Una storia moderna - L'ape regina").


title: Karhiniemi

text: Karhiniemi on kylä ja niemi Huittisissa Satakunnan maakunnassa. Se sijaitsee noin viisi kilometriä kaupungin keskustaajaman Lauttakylän luoteispuolella.


title: Karhiniemi

text: Karhiniemen kylä on osa laajaa Kokemäenjoen laakson viljelyaukeaa. Pohjoisesta virtaava Kokemäenjoki kääntyy Karhiniemen kohdalla länteen kohti Selkämerta ja sen mutkaan muodostuu joen länsipuolelle noin 1–2 kilometrin levyinen niemi. Karhiniemeä pidetään Huittisten vanhimpana kylänä ja siellä on jo 1200-luvulla ollut myös paikkakunnan ensimmäinen kirkko. Sen paikalla on nykyään muistomerkki. Karhiniemessä sijaitsee lisäksi Hiidenkallio-niminen kallio, jossa on muinainen uhrilähde. Perimätiedon mukaan lähdettä on käytetty paikallisten asukkaiden kastamiseen kristinuskon saapuessa Huittisiin.


title: Karhiniemi

text: Kokemäenjoen vastakkaisella rannalla sijaitsee Ripovuori, jonka laelta avautuu näköala Karhiniemeen.


title: Karhiniemi

text: Kylässä toimi Karhiniemen kansakoulu vuosina 1913–1970. Enimmillään koulussa oli 76 oppilasta lukuvuonna 1934–1935. Vanha koulutalo remontoitiin 1980-luvun lopulla kylätaloksi nimeltä Karhiniemen kyläkartano.


title: Karhiniemi

text: Karhiniemen silta on vuonna 1987 valmistunut teräsbetonirakenteinen silta. 215 metriä pitkän sillan kautta kulkee Valtatie 12 ja Kauvatsalle johtavan yhdystie 2481:n yhdistävä Karhiniementie. Silta korvasi valmistuessaan Karhiniemen lossin, joka oli viimeinen Kokemäenjoessa ollut yleinen lossi. Karhiniemen sillan kupeessa sijaitsee myös uimaranta.


title: Edvard Ahtia

text: Edvard Vilhelm Ahtia, vuoteen 1892 Starck (12. marraskuuta 1867 – 15. maaliskuuta 1953) oli kielitieteilijä, opettaja, kirjailija ja kansanvalistaja, karjalan kielen tutkija ja kehittäjä.


title: Edvard Ahtia

text: Edvard Ahtia syntyi Dragsvikissa täysin ruotsinkieliseen perheeseen. Isä konsuli Edvard Vilhelm Stark oli Tammisaaresta ja äiti Emma Constance Elodie Ljungberg ruotsalainen, kotoisin Kristianstadista. Isänsä kuoltua Ahtia joutui jo koulupoikana muuttamaan sukulaistensa luokse Viipuriin, missä hän lähemmin kiinnostui suomalaisuudesta ja karjalaisuudesta. Tämä innostus vain voimistui opiskeluaikoina Helsingin yliopistossa ja Wiipurilaisessa Osakunnassa. Kirjoitettuaan ylioppilaaksi vuonna 1886 Ahtia opiskeli Helsingin yliopistossa pääaineenaan historiaa, sivuaineinaan mm. suomea ja venäjää. Valmistuttuaan hänet nimitettiin 1892 venäjän kielen opettajaksi entiseen kouluunsa, Viipurin ruotsalaiseen klassilliseen lyseoon. Viipurissa Ahtia toimi aktiivisesti paikallisessa kulttuurielämässä, oli mm. perustamassa Etelä-Karjalan Nuorisoseuraa, ja ryhtyi, tuonaikaisen karelianismin hengessä, tekemään tutkimusmatkoja itäisempään Karjalaan tutustuakseen sen kieleen ja kansaan. Ensimmäisellä matkallaan kesällä 1898 hän majoittui Suojärvellä kauppias Trofimovin perheeseen, jonka tyttären Irinjan kanssa hän sittemmin avioitui. Hänestä tuli innokas karjalan kielen harrastaja ja tutkija.


title: Edvard Ahtia

text: Ahtia tunnetaan erityisesti karjalan kielen aunukselaismurteiden tutkijana. Suojärven murteen lisäksi, jonka muistiin merkitsemisen hän oli aloittanut vuonna 1898, hän keräsi aineistoa myös Venäjän-puoleisista karjalaismurteista, mutta vuoden 1907 jälkeen hänelle ei enää myönnetty matkustuslupaa: venäläiset viranomaiset pelkäsivät suomalaisen kansanvalistajan levittävän separatismia. Tämän jälkeen Ahtia keskittyi silloisen Suomen puolella puhuttuihin karjalan kielen murteisiin sekä rajan takaa Suomeen tulleiden pakolaisten kielen tallentamiseen. Suojärven sekä Venäjän-puoleisten Säämäjärven ja Nekkula-Riipuškalan murteista hän keräsi 1930-luvulle mennessä valtavan sanastokokoelman, yhteensä jopa 256 000 sanalippua. Ahtian aineistoa sisältyy runsaasti vuosina 1968–2005 ilmestyneeseen "Karjalan kielen sanakirjaan". Sanastonkeruun ohella Ahtia laati karjalan kieliopin, jonka alkuosa, äänne- ja sanaoppi, ilmestyi 1938. Johto- ja lauseoppi jäivät ilmestymättä hänen elinaikanaan, samoin Ahtian kokoama karjalan kielen sanakirja.


title: Edvard Ahtia

text: Tutkijanuransa rinnalla Ahtia oli kansanvalistaja, kirjailija ja karjalan kielen esitaistelija, jonka päämääränä oli kehittää karjalalle oma, aunukselaismurteisiin perustuva kirjakieli. Hän käänsi karjalaksi Uuden testamentin, josta osia ilmestyi painettuina vuosina 1907–1921, kirjoitti karjalaksi runoja sekä julkaisi myös karjalaista kansanrunoutta. Ahtian aikaan ja vielä myöhemminkin karjalaa kuitenkin pidettiin Suomessa suomen kielen murteena pikemmin kuin omana kielenään, ja tämä julkaisutoiminta jäi yksityisluontoiseksi harrastukseksi. Se ei myöskään vaikuttanut karjalan kielen viljelyyn Venäjän-puoleisessa Karjalassa. Vasta viime vuosina, kun Suomessa puhutun karjalan kielen asema on vahvistunut, myös Ahtian työ karjalan kielen kehittäjänä on tullut taas ajankohtaiseksi ja Karjalan Kielen Seura on julkaissut hänen teoksiaan.


title: Golden Spirit

text: Golden Spirit on helsinkiläinen kilpacheerleadingiin erikoistunut urheiluseura. Seura on perustettu vuonna 1997 ja jäseniä sillä on yli 800. Golden Spirit, tuttavallisemmin GS, koostuu 31 kilpacheerleading-joukkueesta ja kolmesta cheertanssi-joukkueesta. Seuran värit ovat viininpunainen, tummansininen ja valkoinen.


title: Golden Spirit

text: Syksyllä 2017 GS:ssa aloitti 12-19-vuotiaiden, kerran viikossa harjoitteleva paracheer-joukkue Cupids. ParaCheer on kilpacheerleadingin kehittyvä alalaji, jossa cheerleading-ohjelman suorittaa joukkue johon kuuluu sellaisia urheilijoita joilla on esimerkiksi liikunta- tai aistivamma sekä vammattomia tukiurheilijoita.


title: Golden Spirit

text: Seuralla on menestyksekäs historia ja useat joukkueet ovat voittaneet niin kansallisia kuin kansainvälisiäkin arvokisamitaleita. Menestyneimmät joukkueet ovat 12-15-vuotiaiden junioreiden edustusjoukkue Whitelighters, 12-15 vuotiaiden sekajoukkue Devils sekä yli 15-vuotiaiden naisten edustusjoukkue Angels, joka on edustanut Suomea myös lajin MM-kisoissa vuosina 2003, 2005 ja 2010. Tanssipuolelta edustusjoukkue Cyrenes on niin ikään saavuttanut useita arvokisamitaleja.


title: Golden Spirit

text: Golden Spirit ry on rekisteröity yhdistys ja kuuluu Suomen Cheerleadingliittoon.


title: Golden Spirit

text: Alkeisryhmä 7-10 v.


title: Golden Spirit

text: Alkeisryhmä yli 13 v.


title: Golden Spirit

text: Alkeisryhmä 9-12 v.


title: Golden Spirit

text: Alkeisryhmä 5-8 v.


title: Golden Spirit

text: Alkeisryhmä yli 12 v.


title: Golden Spirit

text: Alkeisryhmä 10-14 v.


title: Golden Spirit

text: Alkeisryhmä 11-13 v.


title: Golden Spirit

text: Alkeisryhmä 9-12 v., tanssi


title: Golden Spirit

text: Alkeisryhmä 10-13 v.


title: Golden Spirit

text: Alkeisryhmä, 8-11 v.


title: Golden Spirit

text: Alkeisryhmä 8-11v.


title: Golden Spirit

text: Tanssi harraste, 12-15 v.


title: Golden Spirit

text: Minit harraste, 10-12 v.


title: Golden Spirit

text: Minit harraste, 8-10 v.


title: Golden Spirit

text: Juniorit harraste, 12-15 v.


title: Golden Spirit

text: Juniorit keskitaso, 12-15 v.


title: Golden Spirit

text: Aikuiset keskitaso, yli 14 v.


title: Golden Spirit

text: Minit edistyneet, 8-12 v.


title: Golden Spirit

text: Minit keskitaso, 8-12 v.


title: Golden Spirit

text: Aikuiset edistyneet, yli 14 v.


title: Golden Spirit

text: Juniorit edistyneet, 12-15 v.


title: Golden Spirit

text: Naiset SM-taso, yli 15 v.


title: Golden Spirit

text: Juniorit SM-taso, 12-15 v.


title: Golden Spirit

text: Juniorit SM-taso, sekajoukkue 12-16 v.


title: Golden Spirit

text: Aikuiset SM-taso, yli 15 v. sekajoukkue


title: Golden Spirit

text: Juniorit SM-taso, 11-16v. edustusjoukkue


title: Golden Spirit

text:
Joukkueen saavutuksia:
Euroopan mestarit 2015, 2014, 2006, 2004
Suomen mestarit 2016, 2015, 2010, 2006, 2005, 2004, 2003, 1998
EM-hopeaa 2013, 2012, 2010, 1999
SM-hopeaa 2015, 2014, 2013, 2012, 2009
EM-pronssia 2015
SM-pronssia 2017, 2016, 2008, 2002, 2001, 1997, 1996
EM-kilpailut 2009, 2014 4. sija
SM-kilpailut 2011 4. sija
SM-kilpailut 2007 7. sija


title: Golden Spirit

text:
NCA World Classics 2001, cheer seniors 2. sija
ICU World Cup -karsinta 2009 1. sija
ICU World Cup -karsinta 2008 2. sija
Nordic Open 2011 cheer naiset 1. sija
Suomi-Ruotsi maaottelu 2015, 1. sija
Suomi-Ruotsi maaottelu 2013, 2. sija
Syyskisat 2014, 1. sija
Syyskisat 2015, 2. sija


title: Golden Spirit

text: Naiset SM-taso, yli 15 v. edustusjoukkue


title: Golden Spirit

text:
Enkeleiden saavutuksia:
MM-hopeamitalistit 2005, 2003
Euroopan mestarit 2006, 2004
Suomen mestarit 2010, 2006, 2005, 2004, 2003, 1998
EM-hopeaa 2013, 2012, 2010, 1999
SM-hopeaa 2015, 2014, 2013, 2012, 2009
EM-pronssia 2015
SM-pronssia 2016, 2008, 2002, 2001, 1997, 1996
MM-kilpailut 2010 4. sija
EM-kilpailut 2009, 2014 4. sija
SM-kilpailut 2011 4. sija
SM-kilpailut 2007 7. sija


title: Golden Spirit

text: Tanssi naiset SM-taso, yli 16v


title: Veikko Ahtola

text: Veikko Erkki Antero Ahtola (17. heinäkuuta 1918 Nakkila – 7. elokuuta 1993 Helsinki) oli Paperiliiton pitkäaikainen puheenjohtaja ja vahva vaikuttaja SAK:ssa 1950-luvulta 1970-luvun lopulle.


title: Veikko Ahtola

text: Hän työskenteli aluksi osuuskaupassa myymäläapulaisena, mutta seurasi pian isänsä jälkiä ja aloitti ”prässipoikana” eli sylinterin apumiehenä Rosenlewin Porin tehtaalla 1937. Käytyään armeijan hän joutui suoraan talvisotaan. Jatkosodan jälkeen hän pääsi opiskelemaan paperikoneen hoitajaksi.


title: Veikko Ahtola

text: Vuonna 1948 hänestä tuli Paperiliiton Porin osaston puheenjohtaja ja seuraavana vuonna liiton valtuuston jäsen. Kun Paperiliiton puheenjohtaja Vihtori Rantanen siirtyi 1954 SAK:hon, hän halusi seuraajakseen Ahtolan. Valinta vahvistettiin tosin vasta vuoden 1956 yleislakon jälkeen. Ahtola hoiti puheenjohtajan tehtävää vuoteen 1978, jolloin hän jäi eläkkeelle.


title: Veikko Ahtola

text: Hän vakiinnutti asemansa yhtenä vaikutusvaltaisista liittojohtajista. Häntä pyydettiin jatkuvasti SAK:n puheenjohtajaksi, mutta hän halusi pysyä Paperiliitossa. Hän kuitenkin suostui SAK:n kolmanneksi puheenjohtajaksi 1974 tukeakseen Pekka Oiviota, joka oli asettanut Ahtolan mukanaolon ehdoksi suostumukselleen SAK:n puheenjohtajaksi Niilo Hämäläisen jälkeen.


title: Veikko Ahtola

text: SAK hajosi 1960, ja eronnut osapuoli muodosti kilpailevan Suomen Ammattijärjestön (SAJ). Ahtola piti tarkasti huolta siitä, ettei paperiliitosta siirtynyt väkeä SAJ:n riveihin, ja jyrkkänä kommunismin vastustajana hän onnistui myös taltuttamaan liittonsa kommunistit. Noihin aikoihin paperiteollisuuden merkitys Suomen viennissä kasvoi, mikä nosti Paperiliiton arvostusta SAK:ssa. Tämä vaikutti myös alan palkkauksen kasvuun verrattuna muihin teollisuustyöntekijöihin.


title: Veikko Ahtola

text: Ahtolan ensimmäinen neuvottelukumppani työnantajapuolella oli vuorineuvos Juuso Walden, ja hänen jälkeensä Suomen Työnantajain Keskusliiton (STK) toimitusjohtaja Päiviö Hetemäki.


title: Veikko Ahtola

text: SAK:n puheenjohtajaksi valittiin 1966 Niilo Hämäläinen. Hän ryhtyi eheyttämään SAK:ta ja kasvattamaan sen vaikutusvaltaa. Ahtolan ja Hetemäen keskinäiset välit raskaan sarjan sopimuspäättäjinä auttoivat Hämäläistä näissä pyrkimyksissä.


title: Veikko Ahtola

text: Ahtolalla oli lukuisia luottamustehtäviä, joista mainittakoon Työtuomioistuimen varajäsenyys, Eläketurvakeskuksen hallituksen, Metsäalan työeläkekassan hallituksen ja Eläke-Varman hallituksen jäsenyydet.


title: Tukinuittaja

text: Tukinuittaja on Emil Wikströmin kipsiveistos vuodelta 1890. Veistoksesta on pystytetty pronssiset jälkivalokset Kotkaan 1952 ja Valkeakoskelle 1987. Alkuperäinen kipsiveistos on esillä museona toimivassa Wikströmin Visavuoren taiteilijakodissa Valkeakoskella. Veistoksesta on käytetty myös nimeä "Koskenlaskija".


title: Tukinuittaja

text: Wikström aloitti veistoksen vuonna 1887 ja se valmistui keväällä 1890. Teos on signeerattu vuodelle 1889. Veistoksen ensimmäinen versio, joka oli puolet luonnollisesta koosta, tuhoutui ateljeen tulipalossa Wienissä. Toisen version Wikström teki Pariisissa vuosina 1889–1890. Veistos palkittiin Suomen Taideyhdistyksen näyttelyssä vuonna 1890.


title: Tukinuittaja

text: Veistoksessa alaston mies laskee koskea tukilla tasapainotellen pitkällä keksillä. Wikström on ilmeisesti pyrkinyt alastomalla miehen hahmolla ajattomaan ja yleispätevään ihmiskuvaukseen. Veistoksessa näkyy Wikströmin ihailemien Auguste Rodinin ja Michelangelon vaikutus.


title: Tukinuittaja

text: Kotkaan veistos hankittiin kaupunginjohtaja K. R. Lindgrenin aloitteesta. Valun pronssiin teki kuvanveistäjä Arttu Halonen. Alun perin teos sijoitettiin vuonna 1952 Sibeliuksenpuistoon. Vuonna 1955 Sibeliuksenpuistoon hankittiin Jussi Mäntysen "Kotkat"-veistos, jolloin "Tukinuittaja" siirrettiin Kotkan sisääntulotien varrelle Hovinsaarelle. Veistoksen paikka muuttui syrjäiseksi varsinkin Kotkan uuden sisääntulotien Hyväntuulentien rakentamisen jälkeen 1970-luvulla, jolloin se jäi sisääntuloteiden väliin. Veistos siirrettiin vuonna 2001 vanhan Kotkan sisääntulotien toiselle puolelle Hovinsaaren rantapuistoon. Keksistä puuttui vandalismin vuoksi pitkään noin 30 sentin pituinen alaosa.


title: Tukinuittaja

text: Veistos siirrettiin syyskuussa 2014 Karhulan kaupunginosassa sijaitsevaan Jokipuistooon. Jokipuisto sijaitsee Kymijoen Korkeakoskenhaaran varrella, joka oli 1800-luvulla Suomen vilkkaimpia uittoväyliä.


title: Tukinuittaja

text: Valkeakoskelle veistoksen toisinto pronssista pystytettiin vuonna 1987. Veistos sijaitsee Valkeakosken urheilutalon pihalla.


title: Isabella Acres

text:
Isabella Acres on amerikkalainen näyttelijä. Myös hänen pikkusiskonsa Ava Acres on näyttelijä.
Hän esiintyy monessa elokuvassa ja televisiosarjassa mutta tuli tunnetuimmaksi roolistaan Jenny Hunter-McDermottina sarjassa Täydelliset naiset.


title: Turina

text: Turina voi tarkoittaa ainakin seuraavia henkilöitä:


title: Babar (täsmennyssivu)

text: Babar voi tarkoittaa seuraavia:


title: Sãotoménrastas

text: Sãotoménrastas ("Turdus olivaceofuscus") eli aiemmalta nimeltään guineanlahdenrastas on rastaiden heimoon kuuluva varpuslintu.


title: Sãotoménrastas

text: Sãotoménrastasta tavataan São Tomén saarella. Laji on yleinen metsissä ja plantaaseilla, ja aikuisten lintujen määrä oli yli 20 000 yksilöä. Vaikka kannan koon arvioidaan olevan laskussa, pieneminen on vähäistä ja lajia pidetään elinvoimaisena.


title: Sãotoménrastas

text: Sãotoménrastas elää metsissä noin 2 kilometrin korkeuteen asti. Se suosii alankoja ja kelpuuttaa elinympäristökseen myös puutarhat, hedelmätarhat sekä kahvi- ja kaakaoviljelykset.


title: Sãotoménrastas

text: Sãotoménrastaan pesimäkausi kestää heinäkuun lopusta tammikuun alkuun. Naaras munii isoon, kasvisosista ja mudasta rakennettuun, kuppimaiseen pesään 2 munaa.


title: Sãotoménrastas

text: Sãotoménrastas käyttää ravinnokseen selkärangattomia ja hedelmiä.


title: Tjosovo-Netylski

text: Tjosovo-Netylski () on taajama ja kaupunkikunta Novgorodin alueen Novgorodin piirissä Venäjällä. Se sijaitsee Pietarin ja Novgorodin välisen rautatien varrella 40 kilometriä Novgorodista luoteeseen. Taajamassa on 2 500 ja kunnassa 3 700 asukasta (vuonna 2010).


title: Tjosovo-Netylski

text: Tjosovo-Netylskin kunnan pinta-ala on 847,3 neliökilometriä. Se rajoittuu koillisessa Novgorodin alueen Tšudovon piiriin, kaakossa Novgorodin piirin Podberezjen ja Trubitšinon sekä etelässä Syrkovon ja Jermolinon kuntiin, lounaassa Batetskin piiriin ja Tjosovskin kuntaan sekä luoteessa ja pohjoisessa Leningradin alueeseen. Pinta-alasta 79,8 % on metsää, 10,3 % maatalousmaata ja 3,6 % vesialuetta. Kunnan länsiosassa sijaitsee laaja Tjosovon suoalue. Jokia ovat Trubitsa, Dunai, Ilmenka, Kerest ja Glušitsa.


title: Tjosovo-Netylski

text: Keskustaajaman lisäksi kuntaan kuuluu 21 asutuskeskusta: Bolšoje Zamošje, Dolgovo, Finjov Lug, Gluhaja Kerest, Gorjonka, Guzi, Kerest, Kleptsyn kylä ja asutus, Maloje Zamošje, Ogorelje, Osija, Poddubje, Pjatilipyn kylä ja asutus, Radoni, Raptitsa, Selo-Gora, Tatino, Tšauni ja Vditsko. Kahden-kolmensadan asukkaan paikkakuntia ovat Finjov Lugin ja Selo-Goran kylät sekä Kerestin taajama. Kahdessa kylässä ei ole lainkaan vakituista asutusta.


title: Tjosovo-Netylski

text: Tjosovo-Netylskin taajama on syntynyt suuren turvetuotantoalueen työläisasutukseksi. Vuosina 1939–2009 sillä oli kaupunkimaisen taajaman status. Selo-Goran maalaiskunta liitettiin Tjosovo-Netylskin kuntaan vuonna 2010.


title: Tjosovo-Netylski

text: Pietarin ja Novgorodin väliselle rautatiellä on Rogavkan asema sekä Voshodin, Gorjonkan ja Tatinon pysäkit. Rogavkan asemalle johtaa maantie Selo-Goran kautta Podberezjesta. Turvetuotantoalueella on kapearaiteinen rautatie.


title: Tjosovo-Netylski

text: Kunnan tärkeimpiä työnantajia ovat erilaiset julkiset palvelut. Lisäksi harjoitetaan turvetuotantoa ja maataloutta. 31 % työvoimasta työskentelee kunnan ulkopuolella.


title: Tjosovo-Netylski

text: Keskustaajaman palveluihin kuuluu lastentarha, keskikoulu, kulttuuritalo, kaksi kirjastoa, poliklinikka, yleinen sauna, posti ja pankki. Kulttuuriperintökohteita ovat Gluhaja Kerestin muinaiset hautapaikat sekä toisen maailmansodan taistelupaikat ja neuvostosotilaiden haudat.


title: Baseballin Euroopan-mestaruuskilpailut 1999

text: Baseballin Euroopan-mestaruuskilpailut käytiin Italiassa 23. – 31. heinäkuuta 1999. Mestaruuden voitti Alankomaat ja hopeaa vei isäntämaa Italia.


text:
sijoista 9-12.
Alkulohkoissa pelatut keskinäiset ottelut laskettiin mukaan loppusarjan taulukkoon.


text:
Euroopan mestari 1999
16. mestaruus


title: Haitin kapina 2004

text: Haitin kapina tapahtui Haitin saarella helmikuussa 2004. Vallankumous onnistui muutamien viikkojen yhteenottojen jälkeen, jonka seurauksena presidentti Jean-Bertrand Aristide syöstiin vallasta. Aristide pakeni maasta Yhdysvaltoihin ja syytti myöhemmin Yhdysvaltain hallitusta kidnappauksesta. Aristiden mukaan hänet oli pakotettu lähtemään maasta ja lennätetty suoraan Haitilta Etelä-Afrikkaan.


title: Haitin kapina 2004

text: Vallankumouksen jälkeen valtaan nousivat pääministeri Gerard Latortue sekä presidentti Boniface Alexandre.


title: Nordic Green Energy

text: Nordic Green Energy on norjalaisen Troms Kraft -energiakonsernin omistama sähköyhtiö, joka keskittyy vain uusiutuvan energian toimittamiseen, sähkön vähittäiskauppaan. Virallinen toiminimi kaupparekisterissä on Ruotsin osalta Switch Nordic Green AB ja Suomen osalta Switch Nordic Green AB filial Finland. Konsernin liikevaihto oli vuonna 2015 noin 227,6 miljoonaa euroa (2118 MNOK) ja tilikauden tulos 9 miljoonaa euroa (83,6 MNOK) . Nordic Green Energyn liikevaihto oli tilikaudella 2015 noin 113 miljoonaa euroa (1057 MSEK) ja tilikauden tulos 4,7 miljoonaa euroa (44,3 MSEK) . Yhtiö työllistää Suomessa ja Ruotsissa 60 henkilöä. Yhtiö ilmoitti laajenevansa Tanskaan vuonna 2016 .


title: Nordic Green Energy

text: Nordic Green Energy toimittaa Ruotsissa sekä Suomessa vesi-, aurinko- ja tuulivoimalla tuotettua sähköä. Ruotsalaiset kuluttajat voivat valita myös Bra miljöval- merkityn sähkön ja Suomessa Nordic Green Energy toimittaa Suomen luonnonsuojeluliiton sertifioimaa Ekoenergia-merkittyä sähköä . Ruotsissa Nordic Green Energy toimittaa myös aurinkovoimalla tuotettua sähköä. Keväällä 2016 yhtiö ilmoitti kotitalousasiakkaiden määrän olevan Suomessa 71 000. Yritys on ollut aktiivisesti mukana julkisissa hankinnoissa sekä kilpailutuksissa perustamisesta lähtien Ruotsissa ja Suomessa.


title: Nordic Green Energy

text: Nordic Green Energyn omistaja on norjalainen Troms kraft -energiakonserni, jonka taas omistaa 60 %:n osuudella Tromssan lääni ja 40 %:n osuudella Tromssan kunta . Yhtiömuoto on osakeyhtiö. Troms Kraft AS on perustettu Norjassa vuonna 1898 ja yhtiö on perustamisesta lähtien toimittanut vesivoimalla tuotettua sähköä ja omistaa suoraan 9 vesivoimalaitosta, sekä Fakken-tuulivoimapuiston. Vuonna 2000 Troms Kraft AS aloitti laajentumisen muihin Pohjoismaihin konsernin tytäryhtiön Nordic Green Energyn siivin. Troms Kraft investoi lisää kasvuun vähittäismarkkinoilla ostamalla norjalaisen Ishavskraft AS:n koko osakekannan keväällä 2016 .


title: Nordic Green Energy

text: Nordic Green Energy on aloittanut toimintansa Ruotsissa vuonna 2000 nimellä Kraft&kultur. Yhtiön toiminta perustui aluksi vihreän sähkön vähittäismyyntiin sekä kulttuuriliiketoimintaan. Syksyllä 2008 yritys saapui Suomen markkinoille. Vuosina 2011-2012 yhtiön strategia muuttui ja yhtiö ilmoitti keskittyvänsä vain ja ainoastaan sähköenergianpalveluihin. Tiedotteen mukaan yhtiö keskittyy vuodesta 2012 alusta lähtien vain uusiutuvan energian vähittäismyyntiin Pohjoismaisille kuluttajille. Myös nimenvaihto tapahtui jouluna 2012 ja tästä hetkestä lähtien yritys on käyttänyt nimeä Nordic Green Energy.


title: Nordic Green Energy

text: Nordic Green Energyn pääkonttori on Tukholmassa Globenissa. Suomen sivuliikkeen pääkonttori sijaitsee Vaasassa.


title: Lättäsimput

text: Lättäsimput (Platycephalidae) on simppukaloihin kuuluva kalaheimo. Lättäsimppulajeja tavataan lämpimistä vesistä Intian valtamerestä ja Tyyneltämerestä.


title: Lättäsimput

text: Lättäsimppujen heimoon kuuluu 18 sukua ja 60–70 lajia. Ruumiinrakenteeltaan ne ovat pitkänomaisia ja usein litteitä ja suuripäisiä kaloja. Lajien koko vaihtelee 10–110 cm:n välillä. Tyypillisiä piirteitä ovat pään piikit, kaksi selkäevää, joista etumainen on piikikäs, sekä suu, jonka alaleuka työntyy yläleukaa pidemälle. Väriltään lättäsimppulajit ovat selästään tyypillisesti ruskeita, harmaita tai mustia, ja ruumiissa voi olla pilkkuja. Vatsapuoli on vaalea.


title: Lättäsimput

text: Lättäsimppujaleja tavataan lämpimistä vesistä indopasifiselta merialueelta. Ne elävät yleensä alle 300 metrin syvyydessä, tyypillisesti kaivautuneena heikkapohjaan. Ravintoa ovat kalat ja äyriäiset. Kutuaika on kesäkuukausina. Suurikokoiset lättäsimppulajit ovat hyviä ruokakaloja, ja eräillä niistä on myös kaupallista merkitystä.


title: Baseballin Euroopan-mestaruuskilpailut 1997

text: Baseballin Euroopan-mestaruuskilpailut käytiin Pariisissa 30. elokuuta – 7. syyskuuta 1997. Mestaruuden voitti Italia.


text:
Euroopan mestari 1997
8. mestaruus


title: Haitinrastas

text: Haitinrastas ("Turdus swalesi") on rastaiden heimoon kuuluva varpuslintu.


title: Haitinrastas

text: Haitinrastas on 26 cm pitkä. Sillä on musta selkäpuoli, pää ja rinnan yläosa. Rinnan alaosa sekä kyljet ovat punaiset. Vatsa on valkoinen. Nokka on oranssi ja silmän ympärillä on samanvärinen silmärengas.


title: Haitinrastas

text: Haitinrastasta tavataan Hispaniolan saarella ja sen kannaksi arvioidaan 2 500–10 000 yksilöä. Laji on luokiteltu vaarantuneeksi, koska sen elinympäristöt ovat tuhoutumassa ja lajin esiintymät ovat muuttuneet laikuttaisiksi.


title: Haitinrastas

text: Haitinrastas elää vuoristometsissä yleensä yli 1 300 metrin korkeudessa.


title: Haitinrastas

text: Haitinrastas pesii touko–heinäkuussa. Pesä sijaitsee pensaassa tai matalassa puussa. Se on rakenteeltaan kuppimainen ja rakennetaan pääasiassa sammaleista. Naaras munii 2–3 munaa.


title: Haitinrastas

text: Haitinrastas käyttää ravinnokseen matoja, hyönteisiä ja hedelmiä. Se etsii ravintonsa pääasiassa maasta.


title: Lilli Forss-Nordström

text: Lilli Anna Elisabeth Forss-Nordström (3. huhtikuuta 1893 Helsinki – 21. elokuuta 1968 Helsinki) oli suomalainen opettaja ja ruotsin kielellä kirjoittanut kirjailija.


title: Lilli Forss-Nordström

text: Lilli Forss-Nordströmin vanhemmat olivat toimittaja Mathias Forss ja Minna Rancken. Hän pääsi ylioppilaaksi 1911 ja toimi opettajana helsinkiläisissä kansakouluissa 1913–1925. Forss-Nordström oli Leppävaaran ruotsalaisen kansakoulun johtajana vuodesta 1925.


title: Lilli Forss-Nordström

text: Lilli Forss-Nordström oli naimisissa vuodesta 1919 opettaja Einar Nordströmin kanssa.


title: Kube

text: Kube (oik. Jussi Tapani Hauta-Aho, ￼s. 1984) on Vantaan Hakunilasta kotoisin oleva rap-artisti. Kube aloitti räppäämisen jo 1990-luvun lopulla. Kuben ensimmäinen studioalbumi "Lentokonetila" julkaistiin Monsp Recordsin kautta 31. toukokuuta 2013, ja se nousi Suomen virallisen albumilistan 39. sijalle. Kuben toinen studioalbumi "Flow" julkaistiin 23. toukokuuta 2014. Se nousi Suomen virallisen albumilistan sijalle 10. Kube kuuluu myös On the Street Entertainment -kollektiiviin ja toimii DJ:nä nimellä DJ 2 Litran Juissi.


title: Baseballin Euroopan-mestaruuskilpailut 1971

text: Baseballin Euroopan mestaruuskilpailut 1971 pelattiin Italiassa 5. - 12. syyskuuta. Turnaukseen osallistui yhdeksän joukkuetta, jotka jaettiin kahteen alkulohkoon. Lohkovoittajat pelasivat mestaruudesta kolmen pelin ottelusarjan. Alankomaat kärsi ensimmäisen tappionsa Euroopan-mestaruuskilpailuissa hävittyään Italialle finaalisarjan keskimmäisessä ottelussa. Tästä huolimatta Alankomaat voitti jo yhdeksännen mestaruutensa.


text:
Euroopan mestari 1971
9. mestaruus


title: Kauko Kyyrö

text: Kauko Urmas Kyyrö (24. marraskuuta 1907 Viipuri – 15. huhtikuuta 1971 Tampere) oli suomalainen professori ja kirjallisuuden tutkija.


title: Kauko Kyyrö

text: Kyyrön vanhemmat olivat kansakoulunopettaja Edvard Kyyrö ja Tilda Tolvanen. Hän pääsi ylioppilaaksi 1925 Viipurin klassillisesta lyseosta, valmistui filosofian kandidaatiksi 1930, maisteriksi 1931, lisensiaatiksi 1949 ja tohtoriksi 1949 Helsingin yliopistossa.


title: Kauko Kyyrö

text: Kyyrö toimi Viipurin reaalikoulun sekä maanviljelys- ja kauppalyseon kieltenopettajana 1930–1949 ja Helsingin 2. lyseon vanhempana lehtorina vuodesta 1951. Hän oli myös Viipurin kauppaoppilaitoksen kieltenopettajana 1930–1936.


title: Kauko Kyyrö

text: Kyyrö toimi Turun yliopiston kirjallisuuden dosenttina vuodesta 1953. Hän hoiti avoimena ollutta kirjallisuuden professorin virkaa 1955–1958 sekä kotimaisen ja yleisen kirjallisuuden apulaisprofessorin virkaa 1958–1959. Vuodesta 1957 lähtien hän toimi yhteiskunnallisessa korkeakoulussa. Kyyrö toimi 1960-luvulla Tampereen yliopistossa kirjallisuushistorian vt. professorina 1961–1962 ja yleisen kirjallisuustieteen professorina 1962–1970.


title: Kauko Kyyrö

text: Kyyrö toimi mm.Kirjallisuudentutkijain seurassa, Viipurin Suomalaisessa Kirjallisuusseurassa, YKK:n draamastudion ja Tampereen kieli-instituutin johtokunnissa, Goethe-instituutin ja Tampereen yliopiston karjalaisten opiskelijain yhdistyksessä. Hän teki lukuisia opintomatkoja, erityisesti Ruotsiin ja Saksaan.


title: Kauko Kyyrö

text: Kyyrö osallistui talvi- ja jatkosotaan saaden 1944 luutnantin arvon.


title: Kauko Kyyrö

text: Kyyrö oli naimisissa vuodesta 1939 Siiri Marjatta Tolvasen kanssa. Heille syntyi kolme lasta.


title: Baseballin Euroopan-mestaruuskilpailut 1967

text: Baseballin Euroopan mestaruuskilpailut 1967 pelattiin Belgiassa 6. - 13. elokuuta. Turnaukseen osallistui viisi joukkuetta, jotka kohtasivat kertaalleen toisensa. Euroopan parhaiden maiden, Alankomaiden ja Italian erottua liiton jäsenyydestä mestaruutta juhli isäntäjoukkue Belgia. Turnauksen ensikertalainen Iso-Britannia, otti hopeaa.


text:
Euroopan mestari 1967
1. mestaruus


title: Magnus Björkenheim

text: Edvard Magnus Immanuel Björkenheim (16. maaliskuuta 1899 Isokyrö – 19. elokuuta 1981 Helsinki) oli suomalainen ruotsin kielellä kirjoittanut kirjallisuuden tutkija.


title: Magnus Björkenheim

text: Björkenheimin isä oli maanviljelysneuvos Adolf Edvard Björkenheim.


title: Magnus Björkenheim

text: Björkenheim toimi Helsingin yliopiston nykykansain kirjallisuuden dosenttina 1934-1966.


title: Märtha Nickul

text: Märtha Maria Nickul (26. heinäkuuta 1894 Oulu – 1. kesäkuuta 1974 Espoo) oli suomalainen ruotsin kielellä kirjoittanut uskonnollinen kirjailija.


title: Märtha Nickul

text: Nickulin vanhemmat olivat varusmestari Johan Wilhelm Nickul ja Friedrike Niemann. Hän kävi sairaanhoitajakoulun ja toimi sitten vuodesta 1922 Finlands Fria Missionsförbund-järjestön matkapuhujana.


title: Rehabilitation International

text: Rehabilitation International (RI) on maailmanlaajuinen kuntoutusalan verkosto, joka toimii yli sadassa maassa. Se pyrkii luomaan alueellisia ja kansainvälisiä verkostoja ja tukemaan niiden toimintaa. Toimintaan osallistuu niin vammaisjärjestöjä, palveluntuottajia, tutkijoita kuin viranomaisia.


title: Rehabilitation International

text: Järjestön presidenttinä johtajana kaudella 2013–2016 toimii norjalainen Jan Arne Monsbakken..


title: Rehabilitation International

text: RI perustettiin vuonna 1922 Yhdysvaltain keskilännessä. Lähialueen vammaisten lasten auttamiseksi perustettu järjestö laajeni nopeasti voimakastahtoisten johtajiensa myötä.


title: Rehabilitation International

text: Järjestön nimi vaihtui kahdesti ennen kuin nykyinen nimi otettiin käyttöön vuonna 1972. Yksi järjestön näkyvimpiä saavutuksia on ollut kansainvälinen esteetöntä toimintaympäristä symboloiva ISA-tunnus. Merkin sanotaan nykyisin olevan yksi maailman viidestä tunnetuimmasta symbolista..


title: Rehabilitation International

text: Viime vuosina järjestö on toiminut etenkin YK:n vammaisten oikeuksia koskevan yleissopimuksen puolesta. Järjestö on ollut mukana kehittämässä sopimusta ja kampanjoi sen puolesta, että YK:n jäsenmaat allekirjoittaisivat ja ratifioisivat sopimuksen..


title: Rehabilitation International

text: Suomessa RI:n toimintaa toteuttaa RIFI ("Rehabilitation International Finnish Committee").


title: Tadas Kumeliauskas

text: Tadas Kumeliauskas (s. 11. joulukuuta 1990 Elektrėnai, Liettua) on liettualainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue ECDC Memmingenissä. Hän on pelipaikaltaan keskushyökkääjä, mutta osaa pelata myös laidassa. Kumeliauskas kykenee pelaamaan lähes kaikkia hyökkääjän rooleja. Hänet on tunnettu ennen kaikkea hyvänä aloittajana. Kumeliauskasin muihin vahvuuksiin kuuluu rannelaukaus, ulottuvuus, harhautukset ja rangaistuslaukaukset. Häntä on verrattu pelityyliltään Jevgeni Malkiniin. Kumeliauskas laukoo oikealta.


title: Tadas Kumeliauskas

text: Kumeliauskas debytoi miesten peleissä vain 14-vuotiaana kotikaupunkinsa Elektrėnain joukkueessa SC Energijassa, Latvian pääsarjassa kaudella 2004–2005. Kauden 2006–2007 hän pelasi HK Liepājas Metalurgsin riveissä, mutta palasi taas kaudeksi 2007–2008 Energijaan. Kumeliauskas siirtyi kuitenkin kesken kauden Pohjois-Amerikkaan ja juniorisarja AEHL:ssä pelaavan Dover Seawolvesin joukkueeseen. Kaudeksi 2008–2009 hän palasi taas kotimaahansa ja Energijaan.


title: Tadas Kumeliauskas

text: Kaudeksi 2009–2010 Kumeliauskas siirtyi Venäjän toiseksi korkeimalle sarjatasolle Vysšaja Liga-joukkue HK VMF Pietariin. Kolme seuraavaa kautta hän pelasi Kazakstanin mestaruussarjaa Aristan Temirtaun riveissä. Kumeliauskas oli viimeisellä kaudellaan 2012–2013 joukkueen toiseksi paras maalintekijä ja kolmanneksi paras pistemies tehoilla 25+19=44. Kevään 2013 pudotuspeleissä hän jakoi joukkueen sisäisen pistepörssin voiton Lukáš Martinkan ja Andrei Jeršovin kanssa tehoilla 3+4=7.


title: Tadas Kumeliauskas

text: Toukokuussa 2012 Kumeliauskas siirtyi syyskuun alkuun asti kestävällä try-out -sopimuksella SM-liigajoukkue Turun Palloseuraan. Häntä oli houkuttelemassa Turkuun Kumeliauskasin kanssa Temirtatussa pelannut Teemu Elomo. Kumeliauskas sai koejaksonsa päätteeksi 1+1-vuotisen jatkosopimuksen joukkueeseen. Hänestä tuli SM-liigan kaikkien aikojen kolmas liettualaispelaaja Arturas Katulisin ja Aivaras Bendžiusin jälkeen. Tammikuussa 2014 TPS käytti Kumeliauskasin sopimuksessa olleen option ja teki vuoden mittaisen jatkosopimuksen hänen kanssaan. Kaudella 2014–2015 Kumeliauskas oli jo 13 runkosarjaottelun jälkeen rikkonut SM-liigan yhden kauden piste-ennätyksensä. Hän teki lokakuussa 2014 kaksivuotisen jatkosopimuksen TPS:n kanssa. Kumeliauskasin kausi jäi kuitenkin vain 27 runkosarjaottelun mittaiseksi aivotärähdyksen vuoksi. Hän teki niissä 13 tehopistettä ja Kumeliauskasin teholukema 0 oli yli kolmasosan kaudesta pelanneista TPS:n pelaajista paras.


title: Tadas Kumeliauskas

text: Myös kausi 2015–2016 Kumeliauskasilla jäi rikkonaiseksi loukkaantumisten vuoksi. Marraskuussa 2015 hän joutui lyhyeksi aikaa sivuun ylävartalovamman vuoksi. Kumeliauskas pelasi 37 runkosarjaottelua tehden 25 tehopistettä, kunnes hän joutui alavartalovamman vuoksi viikoiksi sivuun helmikuussa 2016, eikä kuntoutunut ennen TPS:n kauden päättymistä. Alkukauden 2016–2017 Kumeliauskas oli sivussa aiemman alavartalovammansa vuoksi ja marraskuussa hänen kautensa todettiin jäävän kokonaan väliin.


title: Tadas Kumeliauskas

text: Kesällä 2017 Kumeliauskas antoi try-out -sopimuksella näyttöjä Tšekin Extraligan HC Pardubicelle. Vanha alavartalovamma kuitenkin esti hänen täysipainoisen harjoittelunsa ja Kumeliauskas palasi elokuussa kotimaahansa kuntouttamaan itseään. Marraskuussa 2017 Kumeliauskas siirtyi loppukauden 2017–2018 kattavalla ja neljän ottelun try-outin sisältävällä sopimuksella Saksan toiseksi korkeimmalle sarjatasolle DEL2-liigan Dresdner Eislöweniin. Hän sai koejaksonsa päätteeksi joulukuussa jatkosopimuksen.


title: Tadas Kumeliauskas

text: Lokakuussa 2018 Kumeliauskas siirtyi loppukauden 2018–2019 kattavalla sopimuksella KHL:n farmiliiga VHL:n kazakstanilaisjoukkue Saryarka Karagandaan oltuaan alkukauden ilman sopimusta. Tammikuussa 2019 hän vaihtoi seuraansa loppukauden sopimuksella Saksan kolmanneksi korkeimmalle sarjatasolla ECDC Memmingenin riveihin.


title: Tadas Kumeliauskas

text: Kumeliauskas edusti Liettuaa I-divisioonan MM-kilpailuissa vuosina 2008, 2009 ja 2010. Hän oli viimeisimmässä turnauksessa joukkueensa paras pistemies ja maalintekijä tehoilla 5+4=9. Kumeliauskas pelasi myös IB-divisioonan MM-kilpailuissa vuonna 2018, jolloin hän jakoi tehoilla 1+5=6 Liettuan sisäisen pistepörssin voiton viiden muun pelaajan kanssa. Joukkueen turnaus päättyi kultaan ja sarjanousuun IA-divisioonaan.


title: Tadas Kumeliauskas

text: Kumeliauskas pelasi myös alle 20-vuotiaiden II-divisioonan MM-kilpailuissa vuosina 2007, 2009 ja 2010 sekä sarjatasoa ylempänä I-divisioonan MM-kilpailuissa vuonna 2008. Hän voitti II-divisioonassa B-lohkon kultaa ja oli nostamassa Liettuaa sarjatasoa ylemmäs vuosina 2007 ja 2010. Vuoden 2009 turnaus päättyi A-lohkon hopeaan. Kumeliauskas voitti sen pistepörssin ja jakoi maalipörssin voiton tehoilla 9+10=19, toimi Liettuan varakapteenina ja valittiin arvokkaimmaksi pelaajaksi. Hän voitti myös vuoden 2010 turnauksessa B-lohkon piste- ja syöttöpörssin tehoilla 7+11=18 sekä tehopörssin lukemalla +12. Kumeliauskas valittiin turnauksen parhaaksi hyökkääjäksi.


title: Tadas Kumeliauskas

text: Vuosina 2005, 2006 ja 2007 Kumeliauskas pelasi alle 18-vuotiaiden II-divisioonan MM-kilpailuissa. Kaksi ensimmäistä turnausta päättyi lohkohopeaan ja kolmas lohkokultaan sekä sarjanousuun I-divisioonaan. Hän voitti myös vuoden 2007 turnauksen B-lohkon piste- ja syöttöpörssin tehoilla 5+7=12. Kumeliauskas pelasi myös I-divisioonan MM-turnauksessa vuonna 2008, jolloin hän oli Liettuan paras pistemies ja maalintekijä tehoilla 5+3=8. Turnaus päättyi lohkopronssiin.


title: Tadas Kumeliauskas

text: Kumeliauskasin isoveli Donatas pelasi kolme kautta Tadasin joukkuetoverina Temirtaussa ja hän on kuulunut myös Liettuan maajoukkueen vakiopelaajiin.


title: The J. Geils Band

text: The J. Geils Band oli yhdysvaltalainen vuonna 1967 muodostettu rockyhtye. Yhtyettä johti vuonna 2017 edesmennyt kitaristi J. Geils. Se aloitti rhythm and blues -vaikutteisella blues rockilla, mutta siirtyi 1980-luvulla enemmän uuden aallon suuntaan. The J. Geils Band hajosi 1985, mutta yhtye esiintyi sen jälkeenkin yhdessä useasti.


title: The J. Geils Band

text: Kitaristi J. Geils, basisti Danny Klein ja harpisti Magid Dick soittivat yhdessä akustisena bluestriona 1960-luvun puolivälissä. Rumpali Stephen Jo Bladd ja laulaja Peter Wolf liittyivät yhtyeeseen 1967. Kosketinsoittaja Seth Justman liittyi yhtyeeseen 1968, ja yhtye sai levytyssopimuksen Atlantic Recordsille 1970. The J. Geils Band oli paikallisesti suosittu ja sai muun muassa Rolling Stone -lehdeltä positiivisia arvioita. The J. Geils Band jätti Atlanticin 1978 ja siirtyi EMIlle. Yhtyeen suurin menestys oli vuonna 1981 julkaistu "Freeze Frame". Albumilta julkaistu single ”Centerfold” oli kuusi viikkoa Yhdysvaltain listojen kärjessä. "Freeze Framea" seurannut vuoden 1982 konserttitaltiointi "Showtime!" myi myös kultaa. Vaikka Yhtyeen suosio oli huipussaan, yhtyeessä oli sisäisiä ristiriitoja, erityisesti säveltäjien Justmanin ja Woldin välillä. Kun yhtye oli kieltäytynyt soittamasta Wolfin uutta materiaalia, hän jätti yhtyeen 1983. Wolfin lähdön jälkeen 1984 julkaistu "You’re Gettin’ Even While I’m Gettin’ Odd" oli pettymys, ja yhtye hajosi vuonna 1985.


title: The J. Geils Band

text: J. Geils jätti yhtyeen vuonna 2012.


title: Allardt

text: Allardt on ainakin seuraavien henkilöiden sukunimi:


title: Musiikkivuosi 2013

text: Musiikkivuosi 2013 käsittelee vuoden 2013 tärkeitä musiikkitapahtumia, uutisia ja julkistuksia.


title: Kirsty MacColl

text: Kirsty MacColl () oli brittiläinen laulaja-lauluntekijä. Hänet tunnetaan muun muassa duetostaan Shane MacGowanin kanssa The Poguesin kappaleessa ”Fairytale of New York”.


title: Kirsty MacColl

text: Kirsty MacCollin vanhemmat olivat folkmuusikko Ewan MacColl ja tanssija-koreografi Jean Newlove, joskin Kirstyn syntyessä hänen isänsä oli jo mennyt uusiin naimisiin. Hän vietti lapsuutensa äitinsä kanssa Croydonissa, Etelä-Lontoossa. Vuonna 1978 MacColl lauloi Mandy Doubt -taiteilijanimellä punkyhtyeessä Drug Addix kiinnittäen Stiff Records -levy-yhtiön huomion. Hän pääsi levyttämään debyyttisinglensä, kesäkuussa 1979 ilmestyneen ”They Don’t Know’n”. Single ei menestynyt, mutta muutamaa vuotta myöhemmin kappale saavutti suosiota Tracey Ullmanin coveroimana.


title: Kirsty MacColl

text: MacCollin ensimmäinen menestys oli vuonna 1981 julkaistu ”There’s a Guy Works Down the Chip Shop Swears He’s Elvis”, joka sijoittui Britannian singlelistan kahdenkymmenen parhaan joukkoon. Seuraava menestys oli vuonna 1985 ilmestynyt cover Billy Braggin kappaleesta ”A New England”. MacColl esiintyi myös taustalaulajana useilla puolisonsa Steve Lillywhiten tuottamilla levyillä muun muassa Simple Mindsilta, The Smithsiltä ja Talking Headsiltä. Lillywhiten kautta MacColl päätyi myös ”Fairytale of New Yorkin” laulajaksi. Kappaleesta on tullut moderni jouluklassikko. MacColl ja Lillywhite erosivat 1990-luvun puolivälissä.


title: Kirsty MacColl

text: MacCollin viimeiseksi julkaisuksi jäi vuonna 2000 ilmestynyt kriitikoiden kehuma albumi "Tropical Brainstorm", joka sisältää vaikutteita Etelä-Amerikan ja Karibian musiikkityyleistä.


title: Kirsty MacColl

text: Joulukuussa 2000 MacColl lomaili Cozumelin saarella Meksikossa kahden poikansa kanssa. Sukellusretkellä Chankanaabin koralliriutalla pikavene ajoi hänen ylitseen tappaen hänet välittömästi. Sukeltajille rauhoitetulle alueelle tunkeutunut vene kuului miljonääri Guillermo González Novalle, joka oli perheensä kanssa veneessä turman sattuessa. Jälkeenpäin turmahetken kuljettajaksi esitettiin kuitenkin apupoika José Cen Yam. MacCollin äidin johtama ja useiden julkisuuden henkilöiden tukema Justice for Kirsty -kampanja ajoi vuosien ajan tapauksen kunnollista tutkintaa kiinnittäen huomiota lukuisiin epäselvyyksiin ja laiminlyönteihin. José Cen Yamin – joka ei ollut koskaan aiemmin ohjannut venettä – uskottiin ottaneen syyn harteilleen ja veneen kuljettajana olleen tosiasiassa joku muu. Kampanja lakkautettiin vuonna 2009 Meksikon viranomaisten suljettua tutkinnan.


title: Martti Lappi-Seppälä

text: Martti Lappi-Seppälä (vuoteen 1915 Seppälä; 14. helmikuuta 1900 Savonlinna – 25. elokuuta 1987 Helsinki) oli Metsähallituksen ylijohtaja 1945–1967 sekä maatalous- ja metsätieteiden tohtori. Hän sai professorin arvon 1965.


title: Martti Lappi-Seppälä

text: Lappi-Seppälän vanhemmat olivat liikemies Juho Lappi-Seppälä (Seppälä) ja Aleksandra Karoliina Sundell ja puoliso vuodesta 1925 Aili Maria Fahler. Hän tuli ylioppilaaksi Vaasan suomalaisesta lyseosta 1917 ja suoritti metsänhoitotutkinnon 1920, samana vuonna hänestä tuli metsäkonduktööri. Filosofian kandidaatiksi Lappi-Seppälä valmistui 1924 ja maatalous- ja metsätieteiden tohtoriksi hän väitteli 1930 aiheesta "Untersuchungen über die Entwicklung gleichaltriger Mischbestände aus Kiefer und Birke". Lappi-Seppälä toimi ensin sekä opettajana että assistenttina, Evon metsäkoulun johtaja hän oli 1930–1933. Sen jälkeen Hän työskenteli Metsähallituksen osastopäällikkönä ja metsäneuvoksena 1933–1943 sekä vakuutusyhtiö Metsäpalon toimitusjohtajana 1943–1945. Metsähallituksen ylijohtajaksi Lappi-Seppälä nimitettiin vuoden 1945 alusta. Lappi-Seppälällä oli useita luottamustehtäviä alansa järjestöissä, yhdistyksissä ja seuroissa, mutta myös erilaisissa komiteoissa ja neuvottelukunnissa. Hän oli muun muassa Suomen Metsätieteellisen Seuran ja vuosina 1941–1950 Suomen Metsäyhdistyksen puheenjohtaja sekä 1966–1968 Pohjoismaisen metsäunionin presidentti.


title: Michael Schenker Group

text: Michael Schenker Group on hard rock-yhtye, jonka perusti vuonna 1979 entinen Scorpions ja UFO kitaristi Michael Schenker. Vuonna 1986 Schenker ja laulaja Robin McAuley muodosttivat McAuley Schenker Groupin, joka kesti vuoteen 1993 saakka. Sen jälkeen vuonna 1996 Michael Schenker Group teki comebackin.


title: Michael Schenker Group

text: Yhtyeen musiikkia voi parhaiten kuvata lähinnä melodiseksi hard rockiksi, jossa on progressiivisia vaikutteita. Schenker on kuuluisa hänen puoliksi mustasta ja puoliksi valkoisesta Gibson Flying V -kitarastaan ja hänen epäsovinnaisesta lähestymistavastaan soolokitaraan. Häntä sponsoroi Dean Guitars, joka on tunnettu neo-klassisesta genrestään.


title: Taivalkosken kirkonkylä

text: Taivalkosken kirkonkylä on Taivalkosken kunnan keskustaajama. Keskustaajama sijaitsee Iijoen varressa valtatien 20 varrella, noin 155 kilometriä Oulusta koilliseen. Kuusamosta matkaa on noin 65 kilometriä. Taajamassa asui vuoden 2014 lopussa 1 945 asukasta.


title: Taivalkosken kirkonkylä

text: Taivalkosken kirkonkylälle rakennettiin 1800-luvulla saha, jonka myötä asukkaiden määrä kasvoi. Vuonna 1879 päätettiin jokiteitse siirtää Jokijärveltä Taivalkosken ensimmäinen kirkko kirkonkylään. Kirkko oli käytössä vuoteen 1925, jolloin se paloi salamaniskusta. Uusi kirkko valmistui vuonna 1933.


title: Taivalkosken kirkonkylä

text: Kirkonkylältä löytyy taivalkoskelaisten keskeisimmät palvelut. Kirkonkylällä sijaitsee muun muassa Suomen vanhin edelleen toiminnassa oleva kauppa Jalavan kauppa, joka on toiminut nykyisellä paikallaan vuodesta 1883.


title: Taivalkosken kirkonkylä

text: Kirkonkylän pohjoispuolella sijaitsee lakkautettu Taivalkosken rautatieasema, joka oli Paltamon Kontiomäeltä lähtevän Ämmänsaaren-Taivalkosken-radan pohjoisin asema.


title: Taivalkosken kirkonkylä

text: Kirkonkylältä lähtevät tieyhteydet Pudasjärvelle, Kuusamoon, Posiolle, Jokijärven kylään sekä Puolangalle. Talonpojantien ja valtatien 20 risteyksestä lähtevä seututie 800 on Suomen pisin seututie, joka kulkee Metsäkylän, Näljängän ja Joukokylän kautta Puolangan kirkonkylälle, josta se etenee Vaalan, Siikalatvan ja Haapaveden kautta Ylivieskaan.


title: Pohjoismainen kirjasto (Ateena)

text: Pohjoismainen kirjasto (, ) on yksi Ateenassa, Kreikassa toimivista kansainvälisistä tieteellisistä kirjastoista.


title: Pohjoismainen kirjasto (Ateena)

text: Kirjasto perustettiin vuonna 1995. Sitä ylläpitävät yhdessä Ateenassa toimivat pohjoismaiset instituutit eli Norjan Ateenan-instituutti, Ruotsin Ateenan-instituutti, Suomen Ateenan-instituutti ja Tanskan Ateenan-instituutti. Kirjasto palvelee ennen kaikkea pohjoismaisia tutkijoita ja opiskelijoita, mutta on myös muiden arkeologisten instituuttien jäsenten käytössä.


title: Pohjoismainen kirjasto (Ateena)

text: Kirjaston kokoelmiin kuuluu noin teosta antiikintutkimuksen alalta, erityisesti klassillisen arkeologian ja Kreikan historian aloilta. Kirjasto sijaitsee Makrygiánnin kaupunginosassa Suomen ja Ruotsin instituuttien välittömässä läheisyydessä.


title: Super Collider

text: Super Collider on yhdysvaltalaisen thrash metal -yhtye Megadethin neljästoista studioalbumi. Albumin tuottivat yhtyeen edellisen studioalbumin "Thirteen" tapaisesti Johnny K ja yhtyeen laulaja ja kitaristi Dave Mustaine, ja albumi julkaisi 4. kesäkuuta 2013 Mustainen levy-yhtiö Tradecraft. "Super Collider" on ensimmäinen Tradecraftin julkaisema Megadethin albumi yhtyeen jätettyä Roadrunner Recordsin. Ilmestyessään albumi debytoi Suomen virallisen listan sijalla 4.


title: Super Collider

text: Albumin kansikuva on korkeakontrastinen versio CERNin Sveitsissä sijaitsevasta suuresta hadronitörmäyttimestä.


title: Super Collider

text: Kaikki kappaleet kirjoittanut Dave Mustaine, ellei toisin mainittu.


title: Sakari Lappi-Seppälä

text: Lauri Sakari Lappi-Seppälä (4. maaliskuuta 1920 Vaasa – 14. heinäkuuta 1966 Helsinki) oli suomalainen tiedottaja


title: Sakari Lappi-Seppälä

text: Lappi-Seppälän vanhemmat olivat jääkäri ja liikemies Lauri Lappi-Seppälä ent. Seppälä (1894-1935) ja Siiri Elina Lehikoinen (1897-1968). Hän oli mukana suomalaisissa SS-joukoissa. Sotien jälkeen hän toimi Kansanhuoltoministeriössä tiedotussihteerinä, Hotelli Tornin mainospäällikkönä ja Torni-lehden toimitussihteerinä..


title: Sakari Lappi-Seppälä

text: Lappi-Seppälä lähetettiin takaisin Suomeen vakoiluepäilysten vuoksi vuonna 1942. Teoksessa "Haudat Dnjeprin varrella: SS-miehen päiväkirjan lehtiä" hän kertoo kokemuksistaan SS-joukoissa. Valpon mukaan eräs suomalainen SS-ryhmä suunnitteli vuonna 1946 kostoa kirjan paljastuksien vuoksi.


title: Harmaahuppurastas

text: Harmaahuppurastas ("Turdus rubrocanus") on rastaiden heimoon kuuluva varpuslintu.


title: Harmaahuppurastas

text: Harmaahuppurastasta tavataan Afganistanin itäosista Himalajalle ja Kiinan keskosiin ja Thaimaahan asti. Lajin kannan kokoa ei tiedetä, mutta sitä on kuvattu Pakistanissa paikallisesti yleiseksi, Kiinassa yleiseksi ja harvinaisesta yleiseksi Myanmarissa ja Pohjois-Thaimaassa. Laji on luokiteltu elinvoimaiseksi.


title: Japaninhuppurastas

text: Japaninhuppurastas ("Turdus celaenops") on rastaiden heimoon kuuluva varpuslintu.


title: Japaninhuppurastas

text: Japaninhuppurastas on 23 cm pitkä. Koiraalla on musta pää ja rinnan yläosa, oranssinpunainen rinnan alaosa ja kyljet sekä valkoinen vatsa. Selkäpuoli on tummanruskea. Naaraalla on ruskea pää ja valkoinen kurkku, jossa on mustia viiruja.


title: Japaninhuppurastas

text: Japaninhuppurastasta tavataan kotoperäisenä Japanissa. Lajia esiintyy pääasiassa Izusaarilla, mutta osa kannasta muuttaa talveksi Honshuun ja Shikokulle. Lajia tavataan harvinaisena myös Yakushiman ja Tokaran saarilla. Japaninhuppurastaskannan kooksi arvioidaan 3 500–15 000 yksilöä. Laji on luokiteltu vaarantuneeksi ja sen suurimpia uhkia ovat pesiä ryöstävät siperiankärppä ja paksunokkavaris sekä kissat.


title: Luettelo Alankomaiden kunnista

text: Tämä artikkeli on luettelo Alankomaiden kunnista (). Kunnat on esitetty luettelossa provinsseittain aakkosjärjestyksessä. Kuntajako on ajankohdan 1.1.2018 mukainen. Tuolloin Alankomaissa oli 380 kuntaa.


title: Luettelo Alankomaiden kunnista

text: Luettelossa mainittujen kuntien lisäksi Alankomaihin kuuluu myös Karibialla olevat Bonaire, Saba ja Sint Eustatius.


title: Väinö Seiro

text: Väinö Ilmari Seiro, vuoteen 1928 Snellman (29. tammikuuta 1895 Kuopio – 29. marraskuuta 1968 Helsinki) oli suomalainen lääkäri ja professori.


title: Väinö Seiro

text: Seiron vanhemmat olivat kauppias Aleksius Snellman ja Ada Vilhelmiina Lindell ja puoliso vuodesta 1924 Eva Lovisa Forsman, professori Jaakko Forsmanin tytär. Seiro tuli ylioppilaaksi Käkisalmen suomalaisesta yhteiskoulusta ja vamistui lääketieteen lisensiaatiksi 1924. Lääketieteen ja kirurgian tohtoriksi hän väitteli 1928. Seiro oli Viipurin lääninsairaalan ylilääkäri 1938–1940, Helsingin yleisen sairaalan II kirurgisen osaston apulaisylilääkäri 1941–1945, Helsingin yliopiston kirurgian dosentti 1933–1946 ja professori 1946–1963 sekä Helsingin diakonissalaitoksen sairaalan kirurgisen osaston johtava lääkäri 1956–1964. Myöhempinä vuosinaan Seiro profiloitui erityisesti vatsakirurgiksi, mutta oli 1930-luvulla kiinnostunut myös neurokirurgiasta ja ortopediasta.


title: Väinö Seiro

text: Seiro toimi talvisodassa 11. Sotasairaalan päällikkölääkärinä ja jatkosodassa mm. Kangasalla, Kajaanissa ja Jyväskylässä sijainneiden sotasairaaloiden johtajalääkärinä ja johtavana kirurgina.


title: Väinö Seiro

text: Seiro esiintyy Mauri Sariolan teoksessa "Ei loitsu eikä rukous" kirurgian professorina, jota nuoret kandidaatit suorastaan palvovat. Kirjailija käyttää hänestä nimeä "Sara".


title: Taigapäästäinen

text: Taigapäästäinen ("Sorex sinalis") on kiinalainen päästäislaji.


title: Taigapäästäinen

text: Taigapäästäistä esiintyy Kiinassa Gansun Shaanxin ja Sichuanin maakunnissa. Lajin populaation koosta ja mahdollisista uhkista ei ole tietoa.


title: Taigapäästäinen

text: Taigapäästäinen elää kivisillä ja sammaleisilla vuorenhuipuilla 2 700–3 000 metrin korkeudessa.


title: Erinaceus roumanicus

text: Erinaceus roumanicus on siililaji. Se on aiemmin luokiteltu siilin ("Erinaceus europaeus") ja "Erinaceus concolorin" alalajiksi.


title: Erinaceus roumanicus

text: "Erinaceus roumanicusin" levinneisyysalue ulottuu Itävallasta ja Puolasta pitkälle Venäjälle ja Kazakstaniin. Etelässä sitä tavataan Kreetalla ja pohjoisessa Virossa asti. Laji on yleinen koko esiintymisalueellaan ja se on luokiteltu elinvoimaiseksi.


title: Erinaceus roumanicus

text: "Erinaceus roumanicus" elää maatalousalueilla, puistoissa ja puutarhoissa sekä kaupungeissa että maaseudulla.


title: Dax McCarty

text: Michael Dax McCarty (s. 30. huhtikuuta 1987 Winter Park, Florida, Yhdysvallat) on yhdysvaltalainen jalkapalloilija, joka edustaa Yhdysvaltain pääsarjassa pelaavaa New York Red Bullsia, sekä Yhdysvaltain jalkapallomaajoukkuetta.


title: Dax McCarty

text: Pelasi uransa alkupuoliskolla yliopistoseura North Carolina Tar Heelsissä sekä korkeimman amatööritasosarjan USL Premier Development Leaguen Ajax Orlando Prospectsissä.


title: Dax McCarty

text: Vuonna 2006 hän siirtyi FC Dallasiin, kun seura varasi hänet MLS:n ensimmäisellä varauskierroksella. Hän teki Major League Soccer-debyyttinsä 1. heinäkuuta 2006 Chivasia vastaan. Seuraavalla kaudella 2007 hän oli ensimmäistä kertaa seurassa avauksessa 12. huhtikuuta ottelussa Los Angeles Galaxya vastaan, ja teki myös ensimmäisen maalinsa samaa seuraa vastaan 23. syyskuuta 2007. Kaudella hän pelasi yhteensä 25 ottelua ja teki yhden maalin. Seuraavalla kaudella loukkaantuminen vähensi hänen ottelumääräänsä, kun hän pelasi vain 17 ottelua, joista vain kahdeksassa oli avauksessa. Kaudella 2009 hän pelasi 28 ottelua, joissa teki kolme maalia sekä syötti kuusi. Kaudella 2010 hän pelasi 21 ottelua ja teki yhden maalin.


title: Dax McCarty

text: Kaudeksi 2011 hän siirtyi DC Unitediin, jossa pelasi 13 ottelua ennen kuin hän siirtyi kesken kauden New York Red Bullsiin vaihtokaupassa, jossa toiseen suuntaan siirtyi Dwayne De Rosario. Red Bullsissa hän pelasi loppukauden aikana 16 ottelua, joissa syötti neljä maalia. Ensimmäisellä kokonaisella kaudellaan New York Red Bullsissa hän pelasi kauden 34:stä mahdollisesta ottelusta 33, ja jakoi uransa suurimman maalimäärän 3, sekä syötti niitä myös kolme.


title: Dax McCarty

text: Pelasi ensimmäisen maajoukkueottelunsa ystävyysottelussa Slovakiaa vastaan 14. marraskuuta 2009 sekä pelasi toisen ottelun neljä päivää myöhemmin Tanskaa vastaan. Hän on 2. toukokuuta 2013 mennessä pelannut viisi maaottelua.Dax McCarty newyorkredbulls-sivulla


title: Baseballin Euroopan-mestaruuskilpailut 1995

text: Baseballin Euroopan-mestaruuskilpailut pelattiin Haarlemissa 7. – 16. heinäkuuta 1995. Mestaruuden voitti isäntäjoukkue Alankomaat.


text: Alkulohkoissa pelatut keskinäiset ottelut laskettiin mukaan loppusarjan taulukkoon.


text: sijat 5-10


text: Mitaliotteluihin huomioitiin mukaan aiemmilla kierroksilla pelatut keskinäiset ottelut. Italia ja Belgia aloittivat ottelusarjat 1-0 -johtotilanteesta.


text:
Euroopan mestari 1995
15. mestaruus


title: Nassau William Senior

text: Nassau William Senior (1790–1864) oli brittiläinen taloustieteilijä. Hän oli Oxfordin yliopiston professori 1825–1830 ja 1847–1852. Hän edisti Britannian köyhäinhoidon uudistuksia. Hänet tunnetaan siitä, että hän on esittänyt palkkavarantoteorian (vertaa: palkkateoria) ja pääoman muodostumista selittävän pidättymis- eli abstinenssiteorian.


title: Abstinenssiteoria

text: Abstinenssiteoria on klassisessa kansantaloustieteessä korkoon liittyvä teoria. Teorian on kehittänyt Nassau William Senior.


title: Abstinenssiteoria

text: Teorian mukaan lainattava raha on pois kulutuksesta, mikä tarkoittaa, että pidättymällä kuluttamasta rahaa saatu korko tekee mahdolliseksi tarjota lainan tarvitsijalle rahoitusta.


title: Asetyylikysteiini

text: Asetyylikysteiini, myös N-asetyylikysteiini tai tarkemmin "N-asetyyli-L-kysteiini," on aminohappo, joka on luonnossa yleisen kysteiinin johdos. Sillä on eräitä farmakologisia ominaisuuksia, joiden vuoksi sillä on lääkinnällistä käyttöä. Sen IUPAC-nimistökoodin mukainen nimi on "2-asetamido-3-sulfanyylipropaanihappo".


title: Asetyylikysteiini

text: Asetyylikysteiiniä käytetään limaa irrottavana yskänlääkkeenä. Sen mekanismia ei täsmällisesti tunneta, mutta se katkoo sitkeän liman disulfidisidoksia ainakin hengitettynä. Se on kuitenkin käytössä veteen sekoitettavina poretabletteina, joiden kauppanimiä ovat Suomessa Mucomyst, Meditus ja Bisoaclar. Aine imeytyy nopeasti suolistossa, ja sen biologinen hyötyösuus on vajaa kymmenen prosenttia. Asetyylikysteiiniä käytetään myös kystisen fibroosin hoidossa limaisuutta vastaan. Myös muilla kysteiinijohdoksilla, kuten karbokysteiinillä, on samantapainen limaa pilkkova ominaisuus.


title: Asetyylikysteiini

text: Asetyylikysteiiniä käytetään lääkkeenä myös akuutissa parasetamolimyrkytyksessä spesifisenä antidoottina eli niin sanottuna vastamyrkkynä suojaamaan maksaa pysyvältä vaurioitumiselta. Tällöin lääke annetaan suonensisäisesti. Samaa tarkoitusta palvelee sen käyttö muun muassa valkokärpässieni- ja nääpikkämyrkytyksissä.


title: Baseballin Euroopan-mestaruuskilpailut 1993

text: Baseballin Euroopan mestaruuskilpailut 1993 pelattiin Ruotsissa 9. - 18. heinäkuuta. Turnaukseen osallistui kahdeksan joukkuetta, jotka jaettiin kahteen alkulohkoon.


text: Alkusarjassa pelattu keskinäinen ottelu laskettu mukaan loppusarjan taulukkoon.


text:
Euroopan mestari 1993
14. mestaruus


title: New Grass Revival

text: New Grass Revival oli yhdysvaltalainen countrymusiikkiyhtye, joka uudisti perinteistä bluegrass-musiikkia tuomalla siihen elementtejä rockista, jazzista ja bluesista.